লাগে রাহো মুন্না ভাই হিন্দি চলচ্চিত্রে সঞ্জয় দত্তের বিপরীতে কোন অভিনেত্রী অভিনয় করেন ?
বিদ্যা বালান
"পরিণীতা" এবং "লাগে রাহো মুন্না ভাই" চলচ্চিত্রের সাফল্যের পরবর্তীতে, বিদ্যার অভিনীত চলচ্চিত্রের চরিত্রসমূহ সমালোচনামূলক বিশ্লেষনের বিষয় হয়ে উঠেছে। ভির সঙ্গভী উল্লেখ করেন, "হেই বেবি" ও "কিসমত কানেকশন" চলচ্চিত্র দুইটি ছিল "অদ্ভুত চলচ্চিত্র [...] যেখানে তিনি (বিদ্যা) যা নন তাই প্রমাণ করতে চেয়েছিলেন।" বিদ্যা তার কর্মজীবনের এই সতন্ত্র অবস্থার বর্ণনা করেন "পরিশ্রমেই সাফল্য ঘটে" বলে। তার চলচ্চিত্র নির্বাচন সমালোচিত হওয়ায়, বিদ্যা প্রচলিত রীতি অনুযায়ী চরিত্র নির্বাচন করার সিদ্ধান্ত নেন। গণমাধ্যমে সদস্যরা পরবর্তীকালে তার পছন্দ "সাহসী" হিসেবে উল্লেখ করেন।
রাণী মুখার্জী
মুখার্জি-সম্রাট পরিবারে জন্মগ্রহণ করলেও, যেখানে তার বাবা এবং আত্মীয়রা ভারতীয় চলচ্চিত্র শিল্পের সদস্য ছিলেন; সেখানে তিনি জীবিকা হিসেবে চলচ্চিত্রকে বেছে নেয়ার বিষয়ে উচ্চাভিলাষী ছিলেন না। যদিও, ছেলেবেলায়ই তিনি বাবার পরিচালিত বাংলা ভাষার চলচ্চিত্র "বিয়ের ফুল" (১৯৯৬) চলচ্চিত্রে সহ-চরিত্রে অভিনয়ের মধ্য দিয়ে এবং পরবর্তীতে তার মায়ের সনির্বন্ধ অনুরোধে "রাজা কি আয়েগি বারাত" (১৯৯৭) সামাজিক নাট্য চলচ্চিত্রে মূখ্য ভূমিকায় অভিনয় করেন। এরপর নিয়মিত হিসেবে কর্মজীবন শুরু করেন "কুছ কুছ হোতা হ্যায়" (১৯৯৮) চলচ্চিত্রে শাহরুখ খানের বিপরীতে একটি সহযোগী চরিত্রে অভিনয়ের মধ্য দিয়ে। তার কর্মজীবনের এই প্রাথমিক সাফল্যের পর, পরবর্তী তিন বছরের জন্য তার চলচ্চিত্র বক্স অফিসে দুর্বল অবস্থানে ছিল। যশ রাজ ফিল্মসের "সাথিয়া" (২০০২) নাট্য চলচ্চিত্রে অভিনয়ের পর তার কর্মজীবনের সাফল্য আসে।
আলমগীর (অভিনেতা)
১৯৯৫ সালে তিনি দেলোয়ার জাহান ঝন্টু পরিচালিত "কন্যাদান" চলচ্চিত্রে পার্শ্ব ভূমিকায় অভিনয় করেন। এতে প্রধান চরিত্রে অভিনয় করেন সালমান শাহ ও লিমা। পরের বছর তিনি কথাসাহিত্যিক সেলিনা হোসেন রচিত "পোকা মাকড়ের ঘরবসতি" উপন্যাস অবলম্বনে আখতারুজ্জামান পরিচালিত "পোকা মাকড়ের ঘরবসতি" চলচ্চিত্রে খল চরিত্রে অভিনয় করেন। এছাড়া পার্শ্ব চরিত্রে সোহেল রানা অভিনীত "অজান্তে", সালমান শাহ অভিনীত "মায়ের অধিকার" ও "সত্যের মৃত্যু নাই", ইলিয়াস কাঞ্চন অভিনীত "দুর্জয়" চলচ্চিত্রে অভিনয় করেন।
মাহি গিল
মাহি গিল (ইংরেজি: Mahie Gill) (জন্ম: ১৯ ডিসেম্বর, ১৯৭৫) একজন ভারতীয় অভিনেত্রী যিনি বলিউডের চলচ্চিত্রে অভিনয় করেন। তিনি অনুরাগ কাসইয়াপ পরিচালিত "দেব.ডি" (২০০৯) হিন্দি চলচ্চিত্রে পারু চরিত্রে অভিনয়ের জন্য ব্যপকভাবে পরিচিত। যা বাঙালী লেখক শরৎচন্দ্র চট্টোপাধ্যায়ের বাংলা উপন্যাস "দেবদাস" (১৯০১) অবলম্বনে নির্মিত। এ চলচ্চিত্রে অভিনয়ের জন্য ২০১০ সালে তিনি শ্রেষ্ঠ অভিনেত্রী বিভাগে ফিল্মফেয়ার সমালোচনা পুরস্কার লাভ করেন। বলিউডে অভিষেকের পূর্বে তিনি পাঞ্জাবী চলচ্চিত্রে কাজ করতেন। গিল, "সাহেব, বিবি অউর গ্যাংস্টার" (২০১১) চলচ্চিত্রে মাধবী দেবী চরিত্রে অভিনয় করেন, যেখানে তিনি যৌন-হতাশ এক নারীর চরিত্র ফুটিয়ে তোলেন। এই চলচ্চিত্রের ব্যাপক সমালোচনা ও ব্যবসাসফলতার কারণে ২০১৩ সালে এর পরবর্তী সংস্করণ "সাহেব, বিবি অউর গ্যাংস্টার রিটার্নস" মুক্তি দেয়া হয়।
বিদ্যা সিনহা সাহা মীম
২০১৭ সালে ফেব্রুয়ারিতে মুক্তি পায় তানিয়া আহমেদের পরিচালনায় "ভালোবাসা এমনই হয়"। প্রণয়ধর্মী-হাস্যরসাত্মক এই ছবিতে তার বিপরীতে অভিনয় করেন ইরফান সাজ্জাদ। ফেব্রুয়ারিতে ভালোবাসা দিবসে বাংলাভিশনে প্রচারিত হয় নাট্য নির্মাতা মাবরুর রশিদ বান্নার "তোমার পিছু পিছু"। এতে তার বিপরীতে অভিনয় করেন তাহসান রহমান খান। ২০১৮ সালে তাকে মনতাজুর রহমান আকবরের "দুলাভাই জিন্দাবাদ", সৈকত নাসিরের "পাষাণ" ও "সুলতান দ্য সেভিয়ার" চলচ্চিত্রে দেখা যায়। এছাড়া নির্মাণাধীন রয়েছে তারেক শিকদারের "দাগ", ও তেলেগু নায়ক অরিন্দমের বিপরীতে "রকি"।
বিদ্যা বালান
২০০৮ সালে, "হাল্লা বোল" সামাজিক চলচ্চিত্রে বিদ্যা অজয় দেবগন ও পঙ্কজ কাপুরের বিপরীতে একটি পার্শ্ব চরিত্রে উপস্থিত হন। চলচ্চিত্রটি সক্রিয়বাদী সফদার হাশমির জীবনী অবলম্বনে নির্মিত, যিনি ১৯৮৯ সালে একটি পথ নাট্যে (হাল্লা বোল) সঞ্চালন করার সময় রাজনৈতিক প্রতিদ্বন্দ্বী কর্তৃক খুন হন। চলচ্চিত্রটি সামালোকদের কর্তৃক ব্যর্থ ঘোষিত হয়। পরবর্তী বছরে তিনি আজিজ মির্জা পরিচালিত প্রণয়ধর্মী রম্য "কিসমত কানেকশন" চলচ্চিত্রে শহীদ কাপুরের বিপরীতে উপস্থিত হন। বক্স অফিসে ব্যর্থতার পাশাপাশি বিদ্যার অভিনয় নেতিবাচক সমালোচনা লাভ করে। বিদ্যার চুলের ছাট, পোশাক এবং সাজ-সজ্জা প্রসঙ্গে সমালোচক সোনিয়া চোপড়া বিরুপ মন্তব্য প্রকাশ করেন। তিনি আরও উল্লেখ করেন, [বিদ্যার] তার চরিত্রটি যেনো "লাগে রাহো মুন্না ভাই" চলচ্চিত্রে কৃত চরিত্রের পুনরাবৃত্তি।
ববিতা
২০০৯ সালে তিনি রাজ্জাকের বিপরীতে অভিনয় করেন "সবাই তো ভালোবাসা চায়" ছবিতে। দেলোয়ার জাহান ঝন্টু পরিচালিত এই ছবিতে কেন্দ্রীয় চরিত্রে অভিনয় করেছেন মামনুন হাসান ইমন এবং পূর্ণিমা। ২০১০ সালে রবীন্দ্রনাথ ঠাকুর রচিত ছোটগল্প "সমাপ্তি" অবলম্বনে নির্মিত "অবুঝ বউ" ছবিতে অভিনয় করেন। ছবিটি পরিচালনা করেন নারগিস আক্তার। এই ছবিতে তিনি রানীমা চরিত্রে অভিনয় করেন। ছবির কেন্দ্রীয় চরিত্র মৃন্ময়ীর ভূমিকায় অভিনয় করেন প্রিয়াংকা এবং রানীমার পুত্র অপূর্বের ভূমিকায় অভিনয় করেন ফেরদৌস আহমেদ। একই বছর তিনি কাজী হায়াৎ পরিচালিত অপরাধধর্মী-নাট্য চলচ্চিত্র "ওরা আমাকে ভাল হতে দিল না"-এ অভিনয় করেন। ছবিতে কেন্দ্রীয় চরিত্রে অভিনয় করেন কাজী মারুফ এবং পূর্ণিমা। ববিতা মারুফের চরিত্রের মায়ের ভূমিকায় অভিনয় করেন।
গোবিন্দ (অভিনেতা)
২০১৩ সালে, গোবিন্দ কে.সি. বোকাদিয়ার "দিওয়ানা ম্যায় দিওয়ানা" সিনেমায় দেখা যায়, এই সিনেমায় তার সাথে অভিনয় করেন প্রিয়াঙ্কা চোপরা, যা পুনরায় বক্স অফিসে ফ্লপ। এই সিনেমাটি বহু বছর আগে নির্মিত। প্রায় দশ বছর পূর্বে এই সিনেমার শুটিং শেষ হয়। এই সিনেমাটি ভিনসেন্ট সেল্ভা পরিচালিত তামিল "প্রিয়ামুদান" সিনেমার হিন্দি পুনঃনির্মাণ। বহু বিলম্বে মুক্তি পেলেও, এই সিনেমায় গোবিন্দের অভিনয় প্রসংশা অর্জন করে। এছাড়া গোবিন্দ বাংলা সিনেমায়ও করেন। দিপক স্যান্নালের "সমাধী" সিনেমায় তিনি ডেপুটি ইনেসপেক্টর জেনেরালের চরিত্রে অভিনয় করেন, এই সিনেমায় আরো অভিনয় করেন গ্রেসি সিং এবং সায়ালী ভাগাত, যা বক্স অফিসে তেমন সাড়া জাগাতে পারে নি।
২০১৪ সালে, তাকে কিছু সিনেমায় দেখা যাবে, তাকে "হ্যাপি এন্ডিং" সিনেমায় সাইফ আলী খান এবং ইলেনা ডি’ক্রুজের পাশাপাশি দেখা যাবে। গোবিন্দ এই সিনেমায় একজন সুপারস্টারের চরিত্রে অভিনয় করবেন। এই গোবিন্দ এবং সাইফ আলী খান একসাথে অভিনয় করবেন। এছাড়া তাকে এ.আর. মুরুগাদোশের সিনেমায় অক্ষয় কুমার এবং সোনাক্ষী সিনহার সাথে অভিনয় করতে দেখা যাবে। এই সিনেমাটি "থুপ্পাক্কী" সিনেমার হিন্দি পুনঃনির্মাণ। যদিও এই সিনেমায় তিনি অনেক ছোট্ট একটা চরিত্রে অভিনয় করবেন কিন্তু সে চরিত্রটি অনেক গুরুত্বপূর্ণ। "ভাগাম ভাগ" সিনেমার পর এইটি গোবিন্দ ও অক্ষয় কুমারের যৌথ অভিনীত দ্বিতীয় সিনেমা। এছাড়া তিনি যশ রাজ ফিল্মের শাদ আলী পরিচালিত "কিল দিল" সিনেমায়ও অভিনয় করবেন। এই সিনেমায় আরো অভিনয় করবেন রণবীর সিং, পারিনিতি চোপরা এবং রানী মুখার্জী। গোবিন্দ এবং রানী মুখার্জী সর্বশেষ একসাথে অভিনয় করেন "শিকারী" সিনেমায় ২০০০ সালে। এই সিনেমাটি রানী মুখার্জী এবং গোবিন্দের যৌথ অভিনীত চতুর্থ সিনেমা। পূর্বে তারা একসাথে অভিনয় করেছেম "হাদ কার দি আপনে", "পেয়ার দিওয়ানা হোতা হ্যায়" এবং "চালো ইস্‌ক লাড়াইয়ে" সিনেমায়। এছাড়া তাকে অনুরাগ বসুর "জাগা জোশ" সিনেমায় রণবীর কাপুরের সৎ পিতার চরিত্রে দেখা যাবে। তিনি ক্যাটরিনা কাইফের সাথেও অভিনয় করেছেন। গোবিন্দ এবং ক্যাটরিনা কাইফ সর্বশেষ একসাথে অভিনয় করেন "পার্টনার" ২০০৭ সিনেমায়। এই সিনেমার কাজ শুরু হবে ২৯ মে ২০১৫। তাকে দেখা যাবে পঙ্কজ নিহালানীর "অভতার" সিনেমায়, যেখানে তিনি একজন ফুটবল প্রশিক্ষকের চরিত্রে অভিনয় করবেন। এই সিনেমায় অভিনয়ের জন্য গোবিন্দের ২৮ কেজি ওজন কমাতে হবে এবং তার চুল পুনঃস্থাপন করতে হবে। এই সিনেমায় সানি দেউল বিশেষ অতিথি হিসেবে উপস্থিত থাকবেন। গোবিন্দ এবং সানি দেউল এই প্রথম সিনেমায় একসাথে অভিনয় করবেন। এছাড়া গোবিন্দ "আফ্রা আফ্রি" সিনেমায় অভিনয় করবেন, যেখান আরো অভিনয় করবেন সুনীল শেঠী, যুভিকা চৌধুরী, আরইয়া বাবর এবং মুগ্ধ ঘোষ এবং এর পরিচালক থাকবেন হাদী আবরার। গোবিন্দ "অভিনারী চক্র" নামে একটি সিনেমার প্রযোজনাও করছেন, যা ২০১৪ সালে মুক্তি পাবে। এই সিনেমায় তিনি একজন নিরাপত্তা কর্মী হিসেবেও অভিনয় করেছেন। এই সিনেমায় আরো অভিনয় করবেন আশুতোষ রানা, মকরন্দ দেশপান্ডে, হরিশ কুমার, এবং প্রাক্তন মিসেস ওয়ার্ল্ড রিচা শর্মা। "হত্যা" এবং "সুখ" সিনেমা প্রযোজনার পর "অভিনারী চক্র" গোবিন্দ প্রযোজিত তৃতীয় সিনেমা। গোবিন্দ মীরা নাইয়ের সাথেও অভিনয় করেছেন। মীরা নাইরের সাথে গোবিন্দ অদূর ভবিষ্যতে মুক্তির অপেক্ষায় থাকা সিনেমা "দ্য বেঙ্গলী ডিটেক্টিভ" এ শিরোনাম ভূমিক্যায় অভিনয় করবেন। প্রথমদিকে গুঞ্জন উঠেছিল যে, এই সিনেমায় শাহরুখ খান অভিনয় করবেন। কিন্তু মীরা গোবিন্দ এই সিনেমার কেন্দ্রীয় চরিত্রে অভিনয় করা কথা নিশ্চিত করেন। শাহরুখ খান এই সিনেমায় কোন অংশে অভিনয় করবেন না। ২০১৩ সালের ২১ ডিসেম্বর টাইমস অব ইন্ডিয়া কলকাতা’কে দেওয়া এক সাক্ষাতকারে তিনি বলেন, “এই সিনেমায় গোবিন্দের অপেক্ষা কেউ ভাল অভিনয় করতে পারবেন না। এই সিনেমায় রানী মুখার্জীও অভিনয় করবেন। "দ্য বেঙ্গলী ডিটেক্টিভ" সিনেমার নির্মাণকাজ শুরু হবে ২০১৪ সালের অক্টোবরে শুরু হবে এবং ২০১৫ সালের মাঝামাঝি সময়ে মুক্তি পাবে। গোবিন্দ আরো জানায় যে, তিনি মারাঠী সিনেমায় অভিষেক করবেন। তিনি মেক-আপ ম্যান রমেশের মাধ্যমে মারাঠী সিনেমায় অভিনয়ের জন্য যাচ্ছেন এবং তিনি দাদা কন্দো্‌ক এর চরিত্রে অভিনয় করবেন। ২০১৪ সালের ৮ জানুয়ারী, একটি খবর চারিদিকে ছড়িয়ে পড়ে যে, গোবিন্দ মহেশ মাঞ্জেকারের মারাঠী সিনেমা "শিক্ষাঞ্চা আইচা ঘো" সিনেমার পুনঃনির্মিত সিনেমা অভিনয় করতে অস্বীকৃতি জানিয়েছেন। বলিউডে এই সিনেমার প্রযোজক বলিউড নায়ক সালমান খান। সালমান খান বলেন যে, গত তিন বছর ধরে তিনি গোবিন্দকে এই সিনেমায় অভিনয় করার জন্য বলেন। গোবিন্দ বলেন যে, তিনি এই সিনেমায় কাজের অস্বীকৃতি আরো তিনি বছর আগে জানিয়েছেন। তিনি আরো বলেন যে, তিনি স্ক্রিপ্টে কিছু পরিবর্তন আনতে চেয়েছিলেন, যাতে লেখক রাজী হয় নি।
নার্গিস (অভিনেত্রী)
নার্গিস দত্ত (হিন্দি ভাষা: नर्गिस) বিখ্যাত ভারতীয় চলচ্চিত্র অভিনেত্রী। তিনি একাডেমি পুরস্কার মনোনয়নপ্রাপ্ত চলচ্চিত্র মাদার ইন্ডিয়া-তে "রাধা" চরিত্র অভিনয় করার জন্য সবচেয়ে বিখ্যাত হয়েছেন। তিনি চলচ্চিত্র অভিনেতা সুনীল দত্ত (যে মাদার ইন্ডিয়াতে তার ছেলের চরিত্রে অভিনয় করেছিল)-কে বিয়ে করেন। তাদের ছেলের নাম সঞ্জয় দত্ত যে বর্তমানে ভারতের চলচ্চিত্রাঙ্গণে বেশ জনপ্রিয় অভিনেতা।
নারগিস আক্তার
নারগিস আক্তার চলচ্চিত্র নির্মাণের আগে বেশ কিছু তথ্যচিত্র ও প্রামাণ্যচিত্র নির্মাণ করেন। ২০০১ সালে তিনি মেঘলা আকাশ দিয়ে চলচ্চিত্র পরিচালকের খাতায় নাম লেখান। এইডস নিয়ে সচেতনতামূলক এই চলচ্চিত্রে অভিনয় করেছেন মৌসুমী, শাকিল খান ও পূর্ণিমা। এছাড়া বলিউডের প্রখ্যাত অভিনেত্রী শাবানা আজমি ও মুম্বাইয়ের আইয়ুব খান এই চলচ্চিত্রে অভিনয় করেন। তার পরিচালিত প্রথম চলচ্চিত্র ছয়টি বিভাগে জাতীয় চলচ্চিত্র পুরস্কার লাভ করে এবং তিনি শ্রেষ্ঠ চিত্রনাট্যকারের পুরস্কার অর্জন করেন। তার পরবর্তী চলচ্চিত্র চার সতীনের ঘর। এতে আলমগীরের বিপরীতে চার সতীনের চরিত্রে অভিনয় করেন ববিতা, দিতি, শাবনূর ও ময়ূরী। ২০০৮ সালে মোহাম্মদ রফিকুজ্জামানের কাহিনীতে পরিচালনা করেন মেঘের কোলে রোদ। এইডস নিয়ে সচেতনতামূলক ত্রিভুজ প্রেমের এই ছায়াছবিতে অভিনয় করেন রিয়াজ, পপি ও টনি ডায়েস। চলচ্চিত্রটি পাঁচটি বিভাগে জাতীয় চলচ্চিত্র পুরস্কার লাভ করে।
২০১০ সালে কবিগুরু রবীন্দ্রনাথ ঠাকুর রচিত ছোটগল্প "সমাপ্তি" অবলম্বনে নির্মাণ করেন অবুঝ বউ। এটি এক গ্রাম্য দুরন্ত কিশোরীর পরিণীতা হওয়ার গল্প। এতে নাম ভূমিকায় অভিনয় করেছেন প্রিয়াংকা। এছাড়া অন্যান্য ভূমিকায় ছিলেন ফেরদৌস আহমেদ, ববিতা। চলচ্চিত্রটি ৩৫তম জাতীয় চলচ্চিত্র পুরস্কারে তিনটি বিভাগে পুরস্কার লাভ করে এবং তিনি দ্বিতীয়বারের মত শ্রেষ্ঠ চিত্রনাট্যকারের পুরস্কার অর্জন করেন। ২০১৫ সালে মুক্তি পায় তার পরিচালিত পুত্র এখন পয়সাওয়ালা। এতে পুত্রের ভূমিকায় অভিনয় করেন মামনুন হাসান ইমন ও মায়ের ভূমিকায় ছিলেন ববিতা। পরের বছর নরেন্দ্রনাথ মিত্র রচিত গল্প "রস" অবলম্বনে তার চিত্রনাট্যে নির্মাণ করেছেন পৌষ মাসের পিরীত। এতে প্রধান দুটি চরিত্রে অভিনয় করেছেন পপি ও টনি ডায়েস। এছাড়া নাট্যাচার্য সেলিম আল দীন রচিত মঞ্চনাটক "যৈবতী কন্যার মন" অবলম্বনে চলচ্চিত্র নির্মাণের জন্য ২০১২-১৩ অর্থবছরে বাংলাদেশ সরকার থেকে অনুদান পান। কিন্ত এখনো চলচ্চিত্রটির নির্মাণ সম্পন্ন হয়নি।
ক্যাটরিনা কাইফ অভিনীত চলচ্চিত্রের তালিকা
ক্যাটরিনা কাইফ জয়া আখতারের কমেডি নাটকধর্মী "জিন্দগি না মিলেগা দোবারা" (২০১১) ছবিতে অভিনয় করেন। রোমান্টিক কমেডি "মেরা ব্রাদার কি দুলহান" (২০১১) ছবির জন্য তিনি শ্রেষ্ঠ অভিনেত্রীর দ্বিতীয় বারের জন্য ফিল্মফেয়ার পুরস্কারে মনোনয়ন পান। ২০১২ সালে, তিনি গুপ্তচরধর্মী "এক থা টাইগার" ছবিতে পাকিস্তানি আইএসআই এজেন্টের ভূমিকা পালন করেন, যা ওই বছরের সর্বোচ্চ আয়কারী বলিউডের চলচ্চিত্র। একই বছরে তিনি যশ চোপড়ার "জাব তাক হে জান" ছবিতে শাহরুখ খান এবং আনুশকা শর্মার সঙ্গে অভিনয় করেন। ২০১৩ সালের অ্যাকশন ঘরানার ছবি "ধুম ৩"-এ কাইফ একটি সার্কাস অভিনেতা হিসেবে অভিনয় করেন। ৫.৮৫ বিলিয়ন (মার্কিন ডলার ৯০ মিলিয়ন) এর বিশ্বব্যাপী রাজস্বের সাথে ধুম ৩ মুক্তি সর্বকালের সেরা বলিউডের চলচ্চিত্র। ২০১৪ সালের অভিনেত্রী "'ব্যাং ব্যাং" ছবিতে হৃতিক রোশন-এর সঙ্গে অভিনয় করেন এবং ২০১৫ সালের থ্রিলার ছবিন "ফ্যান্টম"-এ সাইফ আলি খানের পাশে অভিনয় করেন। বাণিজ্যিক ব্যর্থতার একটি ধারাবাহিকতা পর, কাইফ টাইগার ছবির সিকুয়েল "টাইগার জিন্দা হায়" ছবিতে বাণিজ্যিক সাফল্য লাভ করে, যা তার সবচেয়ে সফল ছবি হিসাবে প্রমাণিত হয়।
বিদ্যা বালান
রোমান্টিক কমেডি চলচ্চিত্র "শাদী কে সাইড এফেক্টস" ছিল ২০১৪ সালে মুক্তিপ্রাপ্ত বিদ্যার প্রথম চলচ্চিত্র। সাকেত চৌধুরী পরিচালিত চলচ্চিত্রে তার সহ-অভিনেতা হিসেবে ছিলেন ফারহান আখতার। চলচ্চিত্রটি একটি বিবাহিত দম্পতির প্রথম সন্তান জন্মগ্রহণের পর নানান ব্যাঙ্গাত্মক ঘটনার সম্মুখীন হবার গল্প বর্ণনা করে। সমালোচকরা চলচ্চিত্রটির বিরূপ সমালোচনা করলেও বিদ্যা ও আখতারের অভিনয়ের প্রশংসা করেন। এছাড়াও ২০১৪ সালে, বিদ্যা "নো মোর কামজোর" নামে নারী ক্ষমতায়নের উপর একটি বিশেষ টেলিভিশন অনুষ্ঠানে আমন্ত্রয়িতা হিসেবে দায়িত্ব পালন করেন। সে বছর তার মুক্তিপ্রাপ্ত দ্বিতীয় চলচ্চিত্র ছিল "ববি জাসুস", যেখানে তিনি একটি হায়দ্রাবাদী নারী চরিত্রে উপস্থিত হন যিনি ছিলেন একজন গোয়েন্দা অভিকাঙ্ক্ষী। হায়দ্রাবাদী উচ্চারণ আত্মস্থ করতে প্রশিক্ষকের কাছে ভাষা শিক্ষা নেন তিনি। যদিও শাদী কি সাইড এফেক্টস ও ববি জাসুস, দুইটি চলচ্চিত্রই আর্থিকভাবে ব্যর্থ হয়।
রাজ্জাক
১৯৭৬ সালে রাজ্জাক জহিরুল হক পরিচালিত "কি যে করি" ছবিতে বাদশাহ চরিত্রে অভিনয় করেন। এক ধনী ব্যক্তির নাতনী শাহানা তার দাদুর সম্পত্তি ভোগ করার জন্য ফাঁসির আসামী বাদশাহকে বিয়ে করে কিন্তু ভাগ্যক্রমে সে খালাস পেলে তাকে গ্রহণ করে শাহানা। ছবিতে তার বিপরীতে শাহানা চরিত্রে ছিলেন ববিতা। রাজ্জাক এই চলচ্চিত্রে অভিনয়ের জন্য তার প্রথম শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। একই বছর তিনি আলমগীর কুমকুম পরিচালিত "গুন্ডা" ছবিতে বাহাদুর চরিত্রে অভিনয় করেন। এতে দেখা যায় তিনি একজন রাস্তার গুন্ডা থেকে ভালো মানুষে রূপান্তরিত হন। ১৯৭৭ সালে তিনি আজিজুর রহমান পরিচালিত "অমর প্রেম", অশোক ঘোষ পরিচালিত "মতি মহল" এবং আব্দুল লতিফ বাচ্চুর "যাদুর বাঁশি" চলচ্চিত্রে অভিনয় করেন।
আলিয়া ভাট
ভাট ২০১৪ সালে জোহরের পরবর্তী "হাম্পটি শার্মা কি দুলহানিয়া" চলচ্চিত্রে কাজ করছেন "স্টুডেন্ট অব দ্যা ইয়ার" চলচ্চিত্রের সহ-শিল্পী বরুণ ধবনের বিপরীতে। এই চলচ্চিত্রে তিনি কাব্য প্রতাপ সিং নামে একটি পাঞ্জাবী মেয়ের চরিত্রে অভিনয় করেছেন, যে তার বিয়ের কয়েকদিন পূর্বে একজন অপরিচিতের সঙ্গে রোমান্টিক সম্পর্কে লিপ্ত হয়ে পড়েন। চলচ্চিত্রটি করন জোহর প্রযোজিত "দিলওয়ালে দুলহানিয়া লে যায়েঙ্গে" (১৯৯৫) চলচ্চিত্রের একটি সমর্থনসূচক কাজ হিসেবে উপস্থাপন করা হয়েছিল। ইন্ডিয়া টুডের এক লেখায়, বলেছেন এটি "তার(ভাটের) এযাবৎকালের সেরা কাজ", যদিও মিন্টের নন্দিনী রামনাথ তার অভিনিত চরিত্রে উদাসীনতার প্রকাশ খুজে পেয়েছেন বলে উল্লেখ করেছেন। "হাম্পটি শর্মা কি দুলহানিয়া" ভাটের দ্বিতীয় চলচ্চিত্র যা বিশ্বব্যপী এর বেশি আয় করতে সক্ষম হয়েছিল। এই চলচ্চিত্রের জন্য তিনি শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কার লাভ করেন, এবং শ্রেষ্ঠ অভিনেত্রীর জন্য মনোনীত হন। তার এ সকল সাফল্য ২০১৪ সালে তাকে বক্স অফিস ইন্ডিয়া বছরের শীর্ষ বলিউড অভিনেত্রী হিসেবে আখ্যা লাভ করতে সহায়তা করে।
লাগে রাহো মুন্না ভাই
লাগে রাহো মুন্না ভাই (বাংলা: লেগে থাক মুন্না ভাই) একটি ভারতীয় মিউজিক্যাল কমেডি ছায়াছবি যার পরিচালক রাজকুমার হিরানি 
এবং প্রযোজক বিধু বিনোদ চোপড়া। এটি বলিউডের জনপ্রিয় মুন্না ভাই সিরিজের দ্বিতীয় চলচ্চিত্র। সঞ্জয় দত্ত চলচ্চিত্রে মুন্না ভাই চরিত্রে রুপদান করেন। মুন্না ভাই হল মুম্বাইয়ের একজন আণ্ডারগ্রাউণ্ড ডন যে মহাত্মা গান্ধীর আদর্শ অনুসরণ করতে শুরু করে। গান্ধীর প্রতিকৃতির অনুকরণে মুন্না ভাই তার ভাষ্যমতে গান্ধীগিরির (সত্যাগ্রহ, অহিংস নীতি এবং সত্য) চর্চা আরম্ভ করার মাধ্যমে সাধারণ মানুষের সমস্যা সমাধানের প্রচেষ্টা করে। তার সহচর, "সার্কিট" চরিত্রে অভিনয় করেন আরশাদ ওয়ার্সী।
নূতন (ভারতীয় অভিনেত্রী)
১৯৬০ সালে মুক্তিপ্রাপ্ত মনমোহন দেশাইয়ের চালিয়ায় রাজ কাপুরের বিপরীতে পুণরায় অভিনয় করেন। ছবিতে তাঁর চরিত্রের অভিনয়ের কারণে আরও একবার ফিল্মফেয়ার কর্তৃক মনোনীত হন। ঐ সময়ে চলচ্চিত্রটি পর্যালোচনা করে ফিল্মফেয়ার লিখেছিল যে, 'ভাগ্যবঞ্চিত বালিকা কোন দোষ না করা স্বত্ত্বেও প্রতিবেশীদের দ্বারা উপেক্ষিত হয়। এতে নূতন চমৎকারভাবে নিজেকে যথোচিত উপস্থাপনার মাধ্যমে নিজেকে স্মরণীয় করে রেখেছেন।' চিত্রতারকা দেব আনন্দের সাথে জনপ্রিয় জুটি গড়েন। তাঁরা সর্বমোট চারটি চলচ্চিত্রে অংশ নেন।
নূতন (ভারতীয় অভিনেত্রী)
সাধনা এবং স্মিতা পাতিলের ন্যায় অভিনেত্রীরা নূতনকে অনুসরণ করেছেন। সাধনা একসময় বলেছিলেন যে, 'আমি সীমা, সুজাতা ও বন্দিনী চলচ্চিত্রে নূতনের চরিত্রে নিজেকে দেখতে পাই। পরখ এমনই এক চলচ্চিত্র যেখানে আমি প্রকৃতপক্ষেই নূতনকে অনুসরণ করেছি।' জনপ্রিয় চলচ্চিত্র নির্মাতা সঞ্জয় লীলা বনশালি তাঁর সম্বন্ধে মন্তব্য করেন যে, তাঁরা তাঁর ন্যায় অন্য কোন অভিনেত্রী তৈরি করতে পারবে না। ২০১১ সালে রেডিফ.কম তাঁকে সর্বকালের সেরা অভিনেত্রীদের তালিকায় তৃতীয় স্থানে রাখে।
প্রীতি জিনতা
জিন্টা পরবর্তীতে দুটি তেলেগু ভাষার চলচ্চিত্রে অভিনয় করেন। প্রথমটি ভেঙ্কটেশের বিপরীতে "প্রেমান্তে ইদেরা" (১৯৯৮) ও মহেশ বাবুর বিপরীতে "রাজা কুমারুদু" (১৯৯৯)। তার পরবর্তী চলচ্চিত্র ছিল অক্ষয় কুমারের বিপরীতে "সংঘর্ষ" (১৯৯৯)। মহেশ ভাট রচিত ও তনুজা চন্দ্র পরিচালিত থ্রিলারধর্মী এই ছবিতে তিনি সিবিআই কর্মকর্তা হৃত অবেরয় চরিত্রে অভিনয় করেন, যিনি একজন খুনির প্রেমের পড়েন। কয়েকজন শীর্ষস্থানীয় অভিনেত্রী এই ছবিতে কাজের প্রস্তাব প্রত্যাখ্যান করার পর "দিল সে.." ছবিতে জিন্টার কাজ দেখে মুগ্ধ তনুজা চন্দ্র তাকে এই কাজের প্রস্তাব দেন। জিন্টা এই প্রস্তাবটিকে তার কর্মজীবনের ব্যপ্তির সুযোগ হিসেবে দেখেন। "সংঘর্ষ" ছবিটি বক্স অফিসে সফল না হলেও সমালোচকগণ জিন্টার অভিনয় সম্পর্কে ইতিবাচক মন্তব্য করেন। এই ছবির মুক্তির পর "দ্য ট্রিবিউন"-এ প্রকাশিত এক নিবন্ধে তার অভিনয়কে এই ধরনের প্রগাঢ় চলচ্চিত্রে বিস্ময়কর অভিনয় বলে বর্ণনা করে।
বিদ্যা বালান
বিদ্যা পরবর্তীতে বিধু বিনোদ চোপড়া পরিচালিত "" উৎকণ্ঠা থ্রিলার চলচ্চিত্রে পার্শ্ব চরিত্রে উপস্থিত হন; অমিতাভ বচ্চন, বোমান ইরানি, শর্মিলা ঠাকুর, সাইফ আলী খান এবং সঞ্জয় দত্তের সঙ্গে। বাণিজ্যিকভাবে ব্যর্থ চলচ্চিত্রটি ইতিবাচক সমালোচনা অর্জনের পাশাপাশি ৮০তম একাডেমি পুরস্কারের জন্য অস্কারে ভারতের আনুষ্ঠানিক ভুক্তি হিসেবে নির্বাচিত হয়। পরবর্তীতে তিনি ইশা সাইনি নামে একজন অবিবাহিত মায়ের চরিত্রে অভিনয় করেন অক্ষয় কুমার, রিতেশ দেশমুখ এবং ফারদিন খানের সঙ্গে সাজিদ খান পরিচালিত কমেডি নাট্যধর্মী "হেই বেবি" চলচ্চিত্রে। চলচ্চিত্রটি বক্স অফিসে সাফল্য অর্জন করেলেও সমালোচকদের কাছ থেকে নেতিবাচক পর্যালোচনা পায়। সিএনএন-আইবিএন-এর রাজীব মাসান্দ চলচ্চিত্রে বিদ্যার সাজ-সজ্জা এবং পোশাক নিয়ে নেতিবাচক মন্তব্য করেন।
নিকিতিন ধীর
২০০৮ সালে ধীর আশুতোষ গোয়ারিকরের ঐতিহাসিক ছবি "যোধা আকবর" দিয়ে চলচ্চিত্রে প্রথম পা রাখেন, যেখানে তিনি হৃত্বিক রোশন ও ঐশ্বরিয়া রাই বচ্চন-এর পাশাপাশি শরিফুদ্দিন হুসেন, আকবরের শ্যালকের ভূমিকায় সহ-অভিনয় শিল্পী হিসেবে অভিনয় করেন। ধীর চলচ্চিত্রে ইতিবাচক সমালোচনা ও প্রশংসা কুড়িয়েছেন, বক্স অফিসের সাফল্যের পাশাপাশি ধীর তাঁর ভূমিকার জন্য প্রশংসিত হয়েছেন। বলিউড হাঙ্গামার উল্লেখযোগ্য সমালোচক তরণ আদর্শ তাঁকে "চমত্কার" বলে উল্লেখ করেন। একই বছরে তিনি অপূর্বা লাখিয়ার অনুল্লেখ্য অ্যাকশন থ্রিলার "মিশন ইস্তাম্বুলে" বিবেক ওবেরয়, শ্রিয়া সরণ এবং জায়েদ খানের সাথে অভিনয় করেন। 
ধীর ২০১১ সালে আনীস বাজমি পরিচালিত কমেডি ছবি রেডিতে সহ-অভিনেতা হিসেবে সালমান খান ও অসিনকে সাথে নিয়ে হাজির হন। পরের বছর আবারও তিনি আরবাজ খানের অ্যাকশনধর্মী ছবি "দাবাং ২"-এ সালমান খান, সোনাক্ষী সিনহা এবং প্রকাশ রাজের পাশাপাশি একটি ভূমিকায় ছিলেন। ২০১৩ সালে তিনি রোহিত শেঠির আরেকটি মারমুখী কমেডিধর্মী ছবিতে শাহরুখ খান ও দীপিকা পাড়ুকোন সঙ্গে চেন্নাই এক্সপ্রেসে প্রধান প্রতিদ্বন্দ্বী থাঙ্গাবালী হিসেবে বৈশিষ্ট্যমন্ডিত হন। একটি ভয়ংকর তামিল গাড়ল হিসাবে তাঁর ভূমিকার জন্য, ধীর আরো পেশীধর হতে এবং তামিল ভাষা ভালোভাবে আয়ত্ত করতে উচ্চারণভঙ্গির উপর কাজ করেন। শারীরিক গড়িমার জন্য তিনি উষ্ণ সংবর্ধনা পান। মোহর বসু লক্ষ্য করেন ধীর "শক্তসমর্থ" যদিও "ভূমিকা সঞ্চালনের জায়গা তাঁর জন্য যথেষ্ট ছিল না"।নিকিতিন ৩রা সেপ্টেম্বর ২০১৪ সালে ক্রাতিকা ধীরকে বিয়ে করেন।
ঋতা দত্ত চক্রবর্তী
ঋতা দত্ত চক্রবর্তী একজন ভারতীয় বাঙালি চলচ্চিত্র অভিনেত্রী ৷ রূপালী পর্দায় নানা ছায়াছবিতে ও টেলিভিসান ধারাবাহিকে নায়িকা ও অন্য চরিত্রে অভিনয় করেছেন ৷ বানিজ্যিক ও শিল্পকলা দুই শৈলীর ছায়াছবিতে সাবলীল তার অভিনয় ও চিরযৌবনবতী মুখ দর্শকমহলে তাকে জনপ্রিয় করেছে ৷ শৈশব কেটেছে উত্তরবঙ্গের বালুরঘাট শহরে ৷ কৈশোরে অভিনয়ে হাতেখড়ি কলকাতার থিয়েটার জগতের অন্যতম অভিনেত্রী তৃপ্তি মিত্রের কাছে ৷ ভারতের বিখ্যাত অভিনয় শিক্ষা প্রতিষ্ঠান ন্যাসানাল স্কুল অফ ড্রামা'র স্কলারশিপ অর্জন করেন ৷ তবে পরবর্তীকালে সেখানে যোগদান না করে তৃপ্তি মিত্রের কাছে অভিনয় শিক্ষা শুরু করেন ৷ এছাড়া জগন্নাথ বসুর কাছে কন্ঠ অভিনয় শিক্ষা করেন ৷ কলকাতার আকাশবানীর নানা জনপ্রিয় শ্রুতি নাটকে তিনি নায়িকার কন্ঠ দিয়েছেন ৷ তাঁর অভিনীত নানা ছায়াছবির মধ্যে শিল্পী, রানু, হাউসফুল, জীবন সাথী, ক্রিমিনাল, শীতকাল কবে আসবে ও সুপর্ণা অন্যতম ৷
মুমতাজ (অভিনেত্রী)
মুমতাজ (হিন্দি: मुमताज़; আরবী: ممتاز) (জন্মঃ ৩১ জুলাই ১৯৪৭), হলেন একজন ভারতীয় বলিউড অভিনেত্রী, যিনি বহু হিন্দি চলচ্চিত্রে অভিনয় করেছেন। মুমতাজ একজন শিশু অভিনেতী হিসেবে তার অভিনয় কর্মজীবন শুরু করেন এবং তিনি ১৯৬১-১৯৬৩ সালের সময়ে ৬টি চলচ্চিত্রে একজন অতিরিক্ত জুনিয়র শিল্পী হিসেবে কাজ করেন। ১৯৬৩ সাল থেকে ১৯৬৮ সাল পর্যন্ত তিনি কম বাজেটের চলচ্চিত্রে অভিনয় করেনে, যার ফলে দারা সিং বিপরীত তিনি বি গ্রেড সিনেমার তারকা হিসাবে পরিচিত হন। প্রথম শ্রেণীতে তিনি ১৯৬৫ সালের চলচ্চিত্র "মেরে সানাম" এর অভিনয়ের মাধ্যমে মনোযোগী হন যাতে তিনি একজন রক্তচোষা ব্যক্তির ভূমিকায় অভিনয় করেন। এরপর তিনি প্রথম সারীর চলচ্চিত্রে একজন সহকারী ভূমিকায় অভিনয়ে হাজির হন। যেমন: "পাথ্থার কি সানাম", "রাম অর শ্যাম", এবং"ব্রহ্মচারী"। কিন্তু ১৯৬৯ সালের জনপ্রিয় ব্যাবসাসফল চলচ্চিত্র "দো রাস্তে" তাকে রাতারাতি তারকা বানিয়ে দিয়েছিল। এটাই ছিল তার প্রথম সারির চলচ্চিত্রে প্রধান চরিত্রে নায়িকা হিসেবে প্রথম চলচ্চিত্র এবং এবং অভিনেতা রাজেশ খান্না এর সঙ্গে তার প্রথম চলচ্চিত্র। ১৯৭০ এর দশকে তিনি হিন্দি চলচ্চিত্রে ইতিহাসে একজন সফল অভিনেত্রী হিসেবে নিজেকে প্রমাণ করেন। তিনি ১৯৭০ সালের "খিলোনা" চলচ্চিত্রের জন্য ফিল্মফেয়ার শ্রেষ্ঠ অভিনেত্রীর পুরস্কার জিতে নেন। ২০১২ সালের ইন্টারন্যাশনাল ইন্ডিয়ান ফিল্ম একাডেমি (আইআইএফএ) এর উদ্যোগে তিনি ভারতীয় চলচ্চিত্রের ১০০ বছর উদযাপন উপলক্ষের অংশ হিসাবে পরিচালিত একটি জরিপে তিনি দ্বিতীয় সর্বাধিক জনপ্রিয় সৌন্দর্যবতী অভিনেত্রীর ভোট পান।
বিধু বিনোদ চোপড়া
২০০৬ সালে "মুন্না ভাই এমবিবিএস" (২০০৩) এর অনুবর্তী পর্ব "লাগে রাহো মুন্না ভাই" প্রযোজনা করেন এবং অভিজাত জোশি ও রাজকুমার হিরানীর সাথে যৌথভাবে কাহিনী ও চিত্রনাট্য রচনা করেন। এটি পরিচালনা করেন হিরানী। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে এবং ফিল্মফেয়ার শ্রেষ্ঠ চলচ্চিত্রের মনোনয়ন লাভ করে। চোপড়া শ্রেষ্ঠ চিত্রনাট্যকার বিভাগে অভিজাত জোশি ও হিরানীর সাথে যৌথভাবে জাতীয় চলচ্চিত্র পুরস্কার, জি সিনে পুরস্কার ও আইফা পুরস্কার লাভ করেন ও ফিল্মফেয়ার পুরস্কারের মনোনয়ন লাভ করেন এবং হিরানীর সাথে যৌথভাবে শ্রেষ্ঠ কাহিনীকার হিসেবে ফিল্মফেয়ার পুরস্কার লাভ করেন। ২০০৭ সালে তার রচনা, প্রযোজনা ও পরিচালনায় মুক্তি পায় ""। এতে প্রধান চরিত্রে অভিনয় করেন অমিতাভ বচ্চন। ছবিটি সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন হিসেবে একাডেমি পুরস্কারে প্রেরণ করা হয়।
দো বিঘা জমিন
পারু চরিত্রে নিরূপা রায়কে নির্বাচন করার সময়ও বিভিন্ন সমালোচনা দেখা যায়, কারণ নিরূপা এর পূর্বে বেশিরভাগ চলচ্চিত্রে পৌরাণিক দেবীর চরিত্রে অভিনয় করেছেন। এই চলচ্চিত্র নির্মাণের সময় বিমল রায় "পরিণীতা" চলচ্চিত্রেরও শুটিং করছিলেন। পরিণীতায় ললিতা চরিত্রে অভিনয় করা মিনা কুমারী এই চলচ্চিত্রের কিছু ছবি থেকে এতে অভিনয়ের আগ্রহ দেখান। তখন চিত্রনাট্যকার ও সম্পাদক হৃষিকেশ মুখোপাধ্যায় তাকে "আজা রি আ নিন্দিয়া" ঘুমপাড়ানি গানে বিশেষ চরিত্রে কাজ করার সুযোগ দেন।
সঞ্জু
সঞ্জু () হলো একটি ভারতীয় জীবনীসংক্রান্ত নাটকীয় চলচ্চিত্র। এটি পরিচালনা করেন রাজকুমার হিরানী এবং কাহিনী ও চিত্রনাট্য রচনা করেন হিরানী এবং অভিজাত জোশী। রাজকুমার হিরানী ফিল্মস এবং বিনোদ চোপড়া ফিল্মসের ব্যানারের অধীনে যথাক্রমে হিরানী এবং বিধু বিনোদ চোপড়া যৌথভাবে এই চলচ্চিত্র প্রযোজনা করেন। চলচ্চিত্রটি সঞ্জয় দত্তের জীবনী, তার পিতার সাথে তার সম্পর্ক, মদ্যপ এবং ধীরে ধীরে মাদকাসক্ত হয়ে পড়া, ১৯৯৩-এর বম্বে বোমা হামলায় জড়িত থাকার জন্য গ্রেফতার, চলচ্চিত্র শিল্পে ফিরে আসা এবং অবশেষে তার কারাগারের মেয়াদ সম্পূর্ণ করার পর মুক্তি অবলম্বনে নির্মিত। ছবিতে সঞ্জয় দত্তের ভূমিকায় অভিনয় করেন রনবীর কাপুর; পাশাপাশি সুনীল দত্ত চরিত্রে পরেশ রাওয়াল, সঞ্জয়ের বন্ধু কমলেশ চরিত্রে ভিকি কৌশল, নার্গিস চরিত্রে মনীষা কৈরালা, মান্যতা দত্ত চরিত্রে দিয়া মির্জা, সঞ্জয়ের প্রেমিকা রুবি চরিত্রে সোনম কপূর, জীবনীকার ডিয়াজ চরিত্রে অনুষ্কা শর্মা এবং জুবিন চরিত্রে জিম সর্ব অভিনয় করেন।
কাজী মারুফ
কাজী মারুফ সাম্প্রতিক সময়ে বাণিজ্যিক চলচ্চিত্রের পাশাপাশি বিকল্প ধারার চলচ্চিত্রে অভিনয় শুরু করেছেন। দেহরক্ষী ছবিতে নাম ভূমিকায়, আনিসুর রহমান মিলন এবং ববির পাশাপাশি দুর্দান্ত অভিনয় করেন। তবে ইভটিজিং ছবিতে তার কাশেম চরিত্রটি দর্শকপ্রিয়তা পায়। ২০১৪ সালে তিনি কাজী হায়াৎ পরিচালিত সর্বনাশা ইয়াবা ছবিতে কাজ করছেন। ২০১৫ সালে অভিনয় করেছেন মাল্টিমিডিয়া ফিল্ম প্রোডাকশন প্রযোজিত "ছিন্নমূল" ছায়াছবিতে। এতে তার নায়িকা লাক্স চ্যানেল আই সুপারস্টার অরিন। এছাড়াও মোস্তাফিজুর রহমান বাবু পরিচালিত "বিধ্বস্ত" ও ফিরোজ খান প্রিন্স পরিচালিত "শোধ প্রতিশোধ" অভিনয় করেন। "বিধ্বস্ত" ছায়াছবিতেও মারুফের নায়িকা অরিন এবং "শোধ প্রতিশোধ"-এ নায়িকা মৌসুমী হামিদ ও মৌমিতা মৌ। ইমদাদুল হক মিজানের পরিচালনায় "বেপরোয়া প্রেমিক" ছায়াছবিতেও অভিনয় করছেন । এই ছবিতে কাজী মারুফের বিপরীতে অভিনয় করবেন চিত্রনায়িকা মৌমিতা মৌ।
জাতীয় চলচ্চিত্র পুরস্কার
শিল্পা শেঠী
শিল্পা শেঠী কুন্দ্রা (জন্মঃ জুন ৮, ১৯৭৫) হলেন একজন ভারতীয় চলচ্চিত্র অভিনেত্রী এবং মডেল। ১৯৯৩ সালের শাহরুখ খানের বিপরীতে বাজিগর চলচ্চিত্রে অভিনয়ের মাধ্যমে অভিষেকের পর থেকে প্রায় ৪০ টি বলিউড, তামিল, তেলেগু এবং কন্নড় চলচ্চিত্রে অভিনয় করেছেন। শিল্পা প্রথম প্রধান চরিত্রে অভিনয় করেন ১৯৯৪ সালের আগ ছবিতে। এছাড়াও তিনি "ধাড়কান" (২০০০) এবং "রিস্তে" (২০০২) চলচ্চিত্রে অসাধারণ অভিনয় নৌপুন্য প্রদর্শন করেন। ২০০৪ সালের "ফির মিলিঙ্গে" চলচ্চিত্রে একজন এইডস রোগী হিসেবে অভিনয় করে তিনি অনেক পুরস্কার লাভ করেন। তার ছোট বোন শমিতা শেঠীও একজন বলিউড চলচ্চিত্র অভিনেত্রী হিসেবে কাজ করছেন।
সোনাক্ষী সিনহা
সোনাক্ষী সিনহা () (জন্ম: ২ জুন, ১৯৮৭) পাটনার বিহারের একজন ভারতীয় বলিউড অভিনেত্রী। তিনি ২০১০ সালে সালমান খানের বিপরীতে "দাবাং" নামক হিন্দি ছবিতে অভিনয়ের মাধ্যমে চলচ্চিত্র শিল্পে আত্মপ্রকাশ করেন, যেটি ২০১০ সালের বলিউডের সর্ব্বোচ্চ ব্যবসা সফল ছবির মর্যাদা লাভ করে। সোনাক্ষী তার অভিনয়ের জন্য ইতিবাচক মন্তব্য লাভ করেন; যেমন- শ্রেষ্ঠ নারী চরিত্রে অভিষেকের জন্য ফিল্মফেয়ার পুরস্কার লাভ করেন। সিনহার বেশকিছু ব্যবসা সফল ছবির মধ্যে "রাউডি রাঠোর" (২০১২) এবং "দাবাং ২" (২০১২) অন্যতম। সিনহা এরপর "লুটেরা" (২০১৩) সিনেমায় অভিনয়ের দক্ষতার জন্য সমালোচকদের প্রশংসা পেয়েছেন।
বিদ্যা বালান
২০১৩ কান চলচ্চিত্র উৎসবে বিচারক সদস্যের দায়িত্ব সম্পূর্ণ করার পর, বিদ্যা একটি পাঞ্জাবি নারী চরিত্রে ইমরান হাশমীর বিপরীতে উপস্থিত হন রাজ কুমার গুপ্ত পরিচালিত "ঘনচক্কর" কমিক-থ্র্রিলার চলচ্চিত্রে। সমালোচকরা এই চলচ্চিত্র বিষয়ে উৎসাহী ছিলেন না এবং এটি বক্স অফিসে সামান্য আয় করে। বিদ্যা পরবর্তীতে "মহাভারত" থ্রিডি অ্যানিমেশন চলচ্চিত্রে দ্রৌপদী চরিত্রে কণ্ঠ দেন, যা একই নামে রচিত ভারতীয় মহাকাব্য অবলম্বনে নির্মিত হয়েছে।
র‍্যাহনা হে তেরে দিল মে
বসু ভাগ্যননী 'মিন্নালে' দেখে এর পরিচালক গৌতম মেননকে অনুরূপ হিন্দি চলচ্চিত্র বানাতে বলেন, তিনি নিজেই ওটির প্রযোজক হবেন বলে জানান তাকে এবং নায়ক হিসেবে মাধবনকেই নেওয়া হবে। মুখ্য অভিনেত্রী হিসেবে রিচা পাল্লোড়কে নেওয়া হবে ভাবা হলেও দিয়া মীর্জাকে নেওয়া হয় যেটি ছিল দিয়ার জীবনের প্রথম চলচ্চিত্র। মেনন প্রথমে মিন্নালে'র হিন্দি সংস্করণ বানাতে আপত্তি করেছিলেন কিন্তু বসুর পীড়াপীড়িতে তিনি রাজি হন।
চলচ্চিত্রটির সঙ্গীত মিন্নালের সঙ্গীত পরিচালক হরিষ জয়রাজই করেছিলেন, গীতিকার ছিলেন সমীর। গানের তালিকাঃ
আঞ্জাম
এই ছবিতে অভিনয়ের মাধ্যমে মাধুরী দীক্ষিত ও শাহরুখ খান প্রথম একসঙ্গে কাজ করেন। ভারতের বক্স-অফিসের ঘোষণা অণুযায়ী ছবিটি ব্যবসায়িক সাফল্য পায়নি, কিন্তু প্রধান তারকাদের সন্তোষজনক পর্যালোচনা পেয়েছে। মাধুরী দীক্ষিত তাঁর সু-অভিনয়ের জন্য ফিল্মফেয়ার পুরস্কার এর শ্রেষ্ঠ অভিনেত্রীর হিসেবে মনোনীত হন কিন্তু হাম আপকে হ্যায় কোন...! ছবির জন্য শ্রেষ্ঠ অভিনেত্রীর পুরস্কার লাভ করেন। শাহরুখ খান শ্রেষ্ঠ ভিলেন হিসেবে ফিল্মফেয়ার পুরস্কার লাভ করেন। তিনি একই পুরস্কারের জন্য মনোনীত হয়েছিলেন আগের বছর যশ চোপড়ার চলচ্চিত্র ডর।
দহন (১৯৯৭-এর চলচ্চিত্র)
দহন ১৯৯৭ সালে মুক্তিপ্রাপ্ত ঋতুপর্ণ ঘোষ পরিচালিত একটি ভারতীয় বাংলা ফিচার চলচ্চিত্র। সুচিত্রা ভট্টাচার্য রচিত একই নামের উপন্যাস অবলম্বনে চলচ্চিত্রটি রচনা করেছেন সুচিত্রা ভট্টাচার্য। অভিনয়ে ছিলেন শকুন্তলা বড়ুয়া, অভিষেক চ্যাটার্জী, ইন্দ্রানী হালদার, শুভেন্দু চট্টোপাধ্যায়, ঋতুপর্ণা সেনগুপ্ত, সুচিত্রা মিত্র প্রমুখ।রমিতা (ঋতুপর্ণা সেনগুপ্ত) এবং পলাশ (অভিষেক চট্টোপাধ্যায়) নামক এক নবদম্পতি রাস্তায় আক্রান্ত হয়। গুন্ডারা রমিতাকে শারীরিকভাবে নিগ্রহ করে কিন্তু কেউ তাদের সাহায্য করতে এগিয়ে আসে না। এই ঘটনা দেখে স্কুল শিক্ষিকা ঝিনুক (ইন্দ্রানী হালদার) তাদের সাহায্য করার ঘটনাস্থলে দৌড়ে যায়। ঝিনুক পুলিশকে সাহায্য করে আক্রমণকারীদের শাস্তি দেওয়ার জন্য চেষ্টা শুরু করে কিন্তু এক সময়, আক্রান্ত দম্পতি নিজেরাই এই মামলায় জড়াতে না চাওয়ায় ঝিনুক প্রচণ্ড হতাশ হয়।
ভাব্য গান্ধী
সে ২০১০ এর হিন্দি ছবি স্ট্রাইকারে শিশু শিল্পী হিসেবে কাজ করে।২৫ আগস্ট ২০১৭ তে ছাড় পাওয়া "পাপা তামনে নেই সামঝে" ছবি দ্বারা গুজরাটি চলচিত্র অভিনয়ের সূচনা করে।
ভাব্য তার পরিবারের সাথে মুম্বাইতে থাকে।"সময় শাহ" যে কিনা তার সাথে তারাক মেহতা কা উল্টা চশমাতে গুরুচরণ সিং সোধী(গগি) চরিত্রে অভিনয় করতো, সম্পর্কে তার চাচাত/মামাতো ভাই।
মনোজ যোশী (অভিনেতা)
তিনি টিভি সিরিজ যেমন চাণক্য, এক মহল হো সাপ্না কা, রাউ (মারাঠি), সাংদিল, কাভি শৌতেন কাভি সাহেলি, খিচ্‌ড়ি, মুরা রাস্কা মাই লা (মারাঠি)তেও অভিনয় করেন। তিনি ভাইয়ের সাথে সারফারোশ (সাব ইনেস্পেক্টর বাজ্জু) ছবি দিয়ে আত্মপ্রকাশ করেন। ছবিটিতে তাঁর ভাই বালা ঠাকুরের চরিত্রে অভিনয় করেন। তাঁর অন্যান্য ছবিগুলো হলো হাঙ্গামা, হালচাল, ধুম, ভাগাম ভাগ, ফির হেরা ফেরি, চুপ চুপ কে, ভোল ভুলাইয়া ও বিল্লো বারবের।
চন্দ্রচুর সিং
চন্দ্রচুর সিং ১৯৯৬ সালে তেরে মেরে সাপ্‌নে অমিতাভ বচ্চন কর্পোরেশন লিমিটেড-এর তত্ত্বাবধানে নির্মিত ছবি দ্বারা অভিনয় কর্মজীবন শুরু করেছিলেন। পরে একই বছর তিনি অভিনেত্রী টাবুর সহিত মাচিস্‌ ছবির জন্য ফিল্মফেয়ার সেরা অভিষেক অভিনেতা (পুরুষ) পুরস্কার অর্জন করেন। তাঁকে আরো বিভিন্ন ছবিতে অভিনয় করতে দেখা গেলেও তেমন একটা সাফল্য আসেনি কিন্তু তারকা বহুল দাগঃ দ্য ফায়ার (১৯৯৯ সাল) ছবিতে সঞ্জয় দত্তের বিপরীতে প্রধান চরিত্র করে সাফল্য অর্জন করেন, এছাড়াও ক্যা কেহ্‌না (২০০০ সাল) ছবিতে প্রীতি জিনতা ও সাইফ আলী খানের বিপরীতে এবং জোশ (২০০০ সাল) ছবিতে ঐশ্বরিয়া রাই ও শাহ্‌রুখ খানের বিপরীতেও অভিনয় করতে দেখা যায়।
তন্নিষ্ঠা চ্যাটার্জী
২010 এ এশিয়া প্যাসিফিক স্ক্রিন অ্যাওয়ার্ডসের জুরিতে চ্যাটার্জি ছিলেন। রাধিকা রাও এবং বিনয় সাপুর পরিচালিত সানি দেওলের বিপরীতে তিনি একটি টি সিরিজ চলচ্চিত্র 'আই লাভ নিউ ইয়ার'তে অভিনয় করেন। জো রাইটের চলচ্চিত্র আনা কেরিনিনা (২01২) তে তানিধথ হাজির ছিলেন। তার চলচ্চিত্র দীঘ ইন্ডিয়ান সার্কাস বুশান ইন্টারন্যাশনাল ফিল্ম ফেস্টিভালে শ্রোতাদের পছন্দসই পুরস্কার জিতেছে। তিনি অন্যান্য পুরস্কারে একই ফিল্মের জন্য জাতীয় চলচ্চিত্র পুরস্কার জিতেছেন। তিনি গুলাব গ্যাংের একটি প্রধান ভূমিকাতেও অভিনয় করেছেন, একটি চলচ্চিত্র যা মাধুরী দীক্ষিতকে অভিনয় করেছিল। 66 তম কাঞ্চ ফিল্ম ফেস্টিভালে তার চলচ্চিত্র 'মনসুন শুটআউট'-এর অফিসিয়াল নির্বাচন ছিল। তার কানাডীয় চলচ্চিত্র সিদ্ধার্থ 70 তম ভেনিস চলচ্চিত্র উৎসব এবং ২013 সালের টরন্টো আন্তর্জাতিক চলচ্চিত্র উৎসবে আধিকারিক নির্বাচন ছিল। তিনি একমাত্র ভারতীয় অভিনেত্রী, যার চলচ্চিত্রটি একই বছরে তিনটি প্রধান আন্তর্জাতিক চলচ্চিত্র উৎসবে নির্বাচিত হয়েছে। তার অন্যান্য উল্লেখযোগ্য প্রকল্প "পেরেজ" পরিচালিত "প্যারেড" পরিচালিত হয় লিনেনা যাদবের দ্বারা পরিচালিত, টরন্টোতে অস্ট্রেলিয়ার রোমান্টিক কমেডি "অ্যানডিয়ানস" ব্রেট লি "আইল্যান্ড সিটি" এর সাথে, যা সেরা অভিনেত্রী পরিচালক (রুচিকা ওবরের) ভেনিস এবং গર્થ ডেভিসের চলচ্চিত্র লিয়ন সহ-অভিনেত্রী। নিকোল কিডম্যান ও দেব প্যাটেল তার চলচ্চিত্র অ্যানড্রেন্ড ইন্ডিয়ান গডেসেস টরন্টো এবং রোম আন্তর্জাতিক ফিল্ম ফেস্টিভালে ব্যাপক প্রশংসা লাভ করে। মার্চ 2016 এ মাস্টারকার্ডের পৃষ্ঠপোষকতায় বাফটাতে অনুষ্ঠিত একটি অনুষ্ঠানে এবং এশিয়ান সিনেমাতে তার অবদানের জন্য লন্ডন এশীয় চলচ্চিত্র উত্সব (টিংজ অন ফায়ার) তে একটি অনুষ্ঠানের জন্য তানিশ্থাকে বিশেষ পুরস্কার দেওয়া হয়। তিনি ফেস্টিভাল ফিল্মের জন্য সেরা অভিনেত্রী জেতেন 3 ফেস্টিভাল ২valেনসিইনেস এবং লস এঞ্জেলেস ইন্ডিয়ান ফিল্ম ফেস্টিভালের 3 অন্যান্য অভিনেত্রীদের সাথে। তিনি 2016 সালে বেলজিয়ামে মর্যাদাপূর্ণ মুওওভ ফিল্ম ফেস্টিভালের জুরির সভাপতি ছিলেন। তিনি সেরা অভিনেত্রী জিতেছেন ডাঃ রক্ষিতায় তার ভূমিকার জন্য পনের আন্তর্জাতিক চলচ্চিত্র উৎসব ২017।.
দিল (১৯৯০-এর চলচ্চিত্র)
চলচ্চিত্রটি ১৯৯০ সালের ২২শে জুন ভারতে মুক্তি পায় এবং সুপার হিট হয়। মাধুরী দীক্ষিত এই চলচ্চিত্রে অভিনয়ের জন্য ফিল্মফেয়ার শ্রেষ্ঠ অভিনেত্রী পুরস্কার অর্জন করেন এবং ছবিটি আরও সাতটি বিভাগে ফিল্মফেয়ার পুরস্কারের মনোনয়ন লাভ করে। ছবিটি ১৯৯৩ সালে তেলেগু ভাষায় "থলি মুড্ডু" নামে পুনর্নির্মিত হয়, এতে শ্রেষ্ঠাংশে অভিনয় করেন দিব্যা ভারতী ও প্রশান্ত। ১৯৯৭ সালে ছবিটি "আমার ঘর আমার বেহেশত" নামে পুনর্নির্মিত হয়, সোহানুর রহমান সোহান পরিচালিত ছবিটিতে শ্রেষ্ঠাংশে অভিনয় করেন শাকিল খান ও সাদিকা পারভিন পপি। এছাড়া ছবিটি কন্নড় ভাষায় "শিভারাঞ্জিনি" নামে পুনর্নির্মিত হয়।চলচ্চিত্রের সঙ্গীত পরিচালনা করেছেন আনন্দ-মিলিন্দ এবং গানের কথা লিখেছেন সমীর। অলকা ইয়াগনিক পূর্বে একটি ভিন্ন কোম্পানির জন্য দুটি গান গেয়েছিলেন, ছবিতে গান দুটিতে কণ্ঠ দেন অনুরাধা পাড়োয়াল, কারণ তিনি তখন টি-সিরিজের একমাত্র নারী নেপথ্য সঙ্গীতশিল্পী ছিলেন।
মাধুরী দীক্ষিত অভিনীত চলচ্চিত্রের তালিকা
২০০২ সালে সঞ্জয় লীলা ভন্সালীর "দেবদাস" ছবিতে শাহরুখ খান এবং ঐশ্বরিয়া রাইয়ের সঙ্গে অভিনয় করেছিলেন। অসামান্য অভিনয় শৈলী ও অপূর্ব দক্ষতার জন্য তিনি ফিল্মফেয়ার শ্রেষ্ঠ পার্শ্ব অভিনেত্রী পুরস্কার লাভ করেন। চলচ্চিত্রটি বিশ্বব্যাপী ব্যাপক মনোযোগ আকর্ষণ করেছিল এবং কান চলচ্চিত্র উৎসবে প্রদর্শিত হয়েছিল এবং সেরা বিদেশি ভাষার চলচ্চিত্র বিভাগে প্রতিযোগিতার জন্য একাডেমি পুরস্কারে ভারতীয় নিবেদন হিসেবে পাঠানো হয়েছিল।
ববিতা
২০০২ সালে বাঙালি গীতিকবি হাছন রাজার জীবনী অবলম্বনে নির্মিত "হাছন রাজা" চলচ্চিত্রে অভিনয় করেন। ছবিটি পরিচালনা করেন চাষী নজরুল ইসলাম। ছবিতে তাকে হাছন রাজার মায়ের ভূমিকায় দেখা যায়। ছবিটি শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার লাভ করে এবং ববিতা শ্রেষ্ঠ পার্শ্ব অভিনেত্রীর জন্য জাতীয় চলচ্চিত্র পুরস্কার এবং শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। ২০০৩ সালে তিনি চিত্রনায়িকা মৌসুমী পরিচালিত প্রথম চলচ্চিত্র "কখনো মেঘ কখনো বৃষ্টি" চলচ্চিত্রে কাজ করে। এই ছবিতে তাকে দীর্ঘ ১৪ বছর পর রাজ্জাকের বিপরীতে দেখা যায়। ২০০৫ সালে তিনি নারগিস আক্তার পরিচালিত "চার সতীনের ঘর" ছবিতে অভিনয় করেন। এই ছবিতে তার বিপরীতে ছিলেন আলমগীর এবং তার বাকি তিন সতীনের চরিত্রে অভিনয় করেন পারভীন সুলতানা দিতি, শাবনূর ও ময়ূরী।
সুচন্দা
সুচন্দা ১৯৬৫ সালে অভিনয় শুরু করেন প্রখ্যাত অভিনেতা কাজী খালেকের একটা প্রামাণ্যচিত্রে। সুভাষ দত্ত পরিচালিত কাগজের নৌকা চলচ্চিত্রের মাধ্যমে ১৯৬৬ সালে তার চলচ্চিত্রে অভিষেক ঘটে। পরবর্তীকালে, ১৯৬৭ সালে হিন্দু পৌরাণিক কাহিনী নিয়ে চলচ্চিত্র বেহুলায় অভিনয় করেন। এতে তিনি রাজ্জাকের বিপরীতে অভিনয় করেন। তার সবচেয়ে উল্লেখযোগ্য ছবি "জীবন থেকে নেয়া"। এছাড়াও ৬০ এর দশকের শেষের দিকে গোলাম মুস্তফার বিপরীতে "চাওয়া পাওয়া", আজিমের বিপরীতে "নয়নতারা", রাজ্জাকের বিপরীতে "সুয়োরানী দুয়োরানী" এবং ৭০ এর দশকে "যে আগুনে পুড়ি", "কাচের স্বর্গ", "অশ্রু দিয়ে লেখা" তার উল্লেখযোগ্য চলচ্চিত্র। অভিনয়ের পাশপাশি তিনি চলচ্চিত্র প্রযোজনাও করেছেন। জহির রায়হানের জীবদ্দশায় "টাকা আনা পাই" ও "প্রতিশোধ" চলচ্চিত্র দুটি প্রযোজনা করেন। এছাড়াও "তিনকন্যা", "বেহুলা লখীন্দর", "বাসনা" ও "প্রেমপ্রীতি" চলচ্চিত্রগুলো প্রযোজনা করেন। তার পরিচালিত প্রথম সিনেমা ‘সবুজ কোট কালো চশমা’। ২০০৫ সালে স্বামী জহির রায়হানের ‘হাজার বছর ধরে’ উপন্যাসের আলোকে চলচ্চিত্র নির্মাণ করেন এবং সেরা প্রযোজক ও পরিচালক হিসেবে জাতীয় চলচ্চিত্র পুরস্কার পান।
দোয়েল (অভিনেত্রী)
আশির দশকে বরেণ্য চিত্রনির্মাতা চাষী নজরুল ইসলাম পরিচালিত 'চন্দ্রনাথ' ছবিতে অভিনয়ের মধ্য দিয়ে ঢালিউডে নায়িকা হিসেবে দোয়েলের অভিষেক ঘটে। ছবিটিতে তার বিপরীতে অভিনয় করেন নায়করাজ রাজ্জাক। চিত্রনায়ক সুব্রত বড়ুয়াকে ১৯৮৮ সালে বিয়ে করেন দোয়েল। তাঁদের সংসারে দুই সন্তান - অন্তর এবং জনপ্রিয় ক্ষুদে মডেল তারকা ও চলচ্চিত্রের শিশুশিল্পী দিঘী রয়েছে।
দিশা ভাকানি
দিশা ভাকানি হলেন ভারতীয় টেলিভিশন এবং চলচ্চিত্র অভিনেত্রী। তিনি তার অভিনয় জীবন শুরু করেন গুজরাটী টেলিভিশন ধারাবাহিক কমল প্যাটেল বনাম ধমাল প্যাটেল, লালি লীলা ইত্যাদি ধারাবাহিকে অভিনয় করে। তিনি দেবদাস, যোধা আকবর ইত্যাদি চলচ্চিত্রে অভিনয় করেন। তিনি বর্তমানে তারক মেহতা কা উল্টা চশমা ধারাবাহিকে অভিনয় করছেন। তিনি আহমেদাবাদ শহরের গুজরাট কলেজ থেকে নাট্যশিল্পে স্নাতক স্তরের শিক্ষালাভ করেন।
অর্জুন কাপুর
২০১৪ সালে তিনি "গুন্ডে" ছবিতে রণবীর সিং ও প্রিয়াঙ্কা চোপরার বিপরীতে অভিনয় করেন। এই ছবিতে তিনি গুন্ডা বালার চরিত্রে অভিনয় করেন। ছবিটি বাণিজ্যিকভাবে সফল হয় এবং সমালোচকদেরও প্রশংসা পায়। অর্জুন কাপুরের অভিনয়ও রণবীর সিং ও প্রিয়াঙ্কা চোপরার সঙ্গে সঙ্গে প্রশংসিত হয়। এরপর তিনি করণ জোহর ও সাজিদ নাদিয়াদওয়ালার যৌথ প্রযোজনা "টু স্টেটস" ছবিতে আলিয়া ভাটের বিপরীতে অভিনয় করেন। চেতন ভগতের উপন্যাস অবলম্বনে নির্মিত এই ছবিটি ২০১৪ সালের এপ্রিল মাসে মুক্তি পায়। ডিএনএ-এর সরিতা তানওয়ারের মতে, এই ছবিতে অর্জুন কাপুরের অভিনয় বেশ প্রশংসনীয় এবং তাঁর আগের কাজগুলির তুলনায় অনেক ভাল। ডেকান ক্রনিকলের কুসুমিতা দাস লেখেন, "অভিনেতা হিসেবে অর্জুন পুত্র, প্রেমিক ও জামাইয়ের চরিত্রে ভিন্ন ভিন্ন মাত্রা দিয়েছেন। মায়ের প্রিয় অথচ বাপে খেদানো ছেলের ভূমিকাতেও তাঁর অভিনয় বেশ গভীর।"
প্রীতি জিনতা
পরের বছর জিন্টা বিধু বিনোদ চোপড়ার নাট্যধর্মী "মিশন কাশ্মীর" ছবিতে সঞ্জয় দত্ত ও হৃতিক রোশনের সাথে শ্রেষ্ঠাংশে অভিনয় করেন। কাশ্মীর উপত্যকায় ইন্দো-পাকিস্তান সংঘর্ষের প্রেক্ষাপটে নির্মিত ছবিটির প্রধান বিষয়বস্তু ছিল সন্ত্রাস ও অপরাধ। জিন্টাকে রোশনের চরিত্রের বাল্যকালের প্রেমিকা ও টেলিভিশন প্রতিবেদক সুফিয়া পারভেজ চরিত্রে দেখা যায়। "দ্য হিন্দু"তে এক পর্যালোচনায় সবিতা পদ্মনাভান তার অভিনয় সম্পর্কে বলেন, "প্রীতি জিন্টাকে তার প্রচলিত সুন্দর রূপে দেখা যায় এবং তিনি ভাবগম্ভীরভাবে চলতে থাকে কাজে রঙ নিয়ে আসেন।" ছবিটি ব্যবসায়িকভাবে সফল হয় এবং ভারতে সেবছরের শীর্ষ আয়কারী চলচ্চিত্রের তালিকায় তৃতীয় স্থান অধিকার করে।
দিল ভিল পিয়ার ভিয়ার
দিল ভিল পিয়ার ভিয়ার চলচ্চিত্রটি প্রয়াত সঙ্গীতকার রাহুল দেব বর্মণ এর প্রতি একটি শ্রদ্ধা প্রদর্শন হিসেবে তৈরি করা হয়েছিলো। ২০০১ সালের শেষের দিকে মুম্বাইতে চলচ্চিত্রটির শুটিং শুরু হয়, তামিল চলচ্চিত্র অভিনেতা মাধবন ডিসেম্বর মাস থেকে কাজ শুরু করেন। নম্রতা শিরোদকরকে মাধবনের বিপরীতে নেওয়া হয়, নম্রতার চরিত্রটি আগে মহিমা চৌধুরীকে দেওয়ার কথা ভাবা হয়েছিলো।
বিদ্যা বালান
২০০৭ সালে, বিদ্যা মণি রত্নম পরিচালিত অর্ধ-জীবনীমূলক "গুরু" চলচ্চিত্রে মাল্টিপল স্ক্লেরোসিসে আক্রান্ত নারী হিসেবে একটি পার্শ্ব চরিত্রে উপস্থিত হন। প্রধান চরিত্রসমূহে মিঠুন চক্রবর্তী, অভিষেক বচ্চন, ঐশ্বরিয়া রায় এবং আর. মাধবন অভিনীত চলচ্চিত্রটি বক্স অফিসে সাফল্য অর্জন করে। যদিও, চলচ্চিত্র সমালোচক খালিদ মোহাম্মদ ও রাজা সেন উল্লেখ করেন, "ক্ষুদ্র চরিত্রে" তার "প্রতিভার অপচয় ঘটেছে"। তার পরবর্তী মুক্তিপ্রাপ্ত চলচ্চিত্র নিখিল আদভানী পরিচালিত প্রণয়ধর্মী রম্য "", যেখানে তিনি জন আব্রাহামের বিপরীতে অভিনয় করেছেন। এই চলচ্চিত্রে, ছয়টি ভিন্ন প্রেম কাহিনী দেখানো হয়েছে, বিদ্যা যেখানে তেহজীব হুসাইন নামে একজন টেলিভিশন প্রতিবেদকের চরিত্রে অভিনয় করেছেন। চলচ্চিত্রটি সমালোচকীয় ও বাণিজ্যিকভাবে ব্যর্থ হলেও, বিদ্যা ইতিবাচক পর্যালোচনা অর্জন করেন। "রেডিফ.কম"-এর সুকন্যা ভার্মা চলচ্চিত্রে বিদ্যার অভিনয় বিষয়ে মন্তব্য করেন।
রকি (১৯৮১-এর চলচ্চিত্র)
রকি হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি ছিলো বলিউডের অন্যতম লিডিং অভিনেতা সঞ্জয় দত্ত'র জীবনের অভিনীত প্রথম চলচ্চিত্র যদিও ১৯৭১ সালে 'রেশমা অর শেরা' নামের চলচ্চিত্রে তিনি শিশুশিল্পী হিসেবে কিছুক্ষণের জন্য অভিনয় করেছিলেন কিন্তু এই "রকি" ছিলো তাঁর জীবনের প্রথম কর্ম যেটা তাকে বলিউডে ঢুকিয়ে দেয়। চলচ্চিত্রটি তাঁর পিতা সুনীল দত্ত পরিচালনা করেছিলেন, সঞ্জয় এর সঙ্গে নায়িকা হিসেবে অভিনয় করেছিলেন টিনা মুনিম। চলচ্চিত্রটির আরো গুরুত্বপূর্ণ ভূমিকায় ছিলেন রীনা রায়, আমজাদ খান, শক্তি কাপুর, রাখী এবং অরুণা ইরানী। অরুণা এই চলচ্চিত্রের জন্য সেরা সহ-অভিনেত্রী ক্যাটাগরিতে ফিল্মফেয়ার নমিনেশন পেয়েছিলেন যেটি ছিলো চলচ্চিত্রটির জন্য একমাত্র নমিনেশন।
দিনো মোরিয়া
দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান।
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের রিয়েলিটি শো খাতোরো কি খিলাড়ি তে তিনি প্রতিযোগী হিসেবে অংশ নেন।
সুজয় ঘোষ
তার পরিচালিত চতুর্থ চলচ্চিত্র "কহানী" (২০১২)। এতে প্রধান চরিত্রে অভিনয় করেন বিদ্যা বালান। ছবিটি বাণিজ্যিক সফলতা অর্জন করে এবং সমালোচকদের প্রশংসা লাভ করে। সুজয় শ্রেষ্ঠ চিত্রনাট্যের জন্য জাতীয় চলচ্চিত্র পুরস্কার ও ফিল্মফেয়ার শ্রেষ্ঠ পরিচালক পুরস্কার লাভ করেন। পরের বছর ২০১৩ সালে তিনি ঋতুপর্ণ ঘোষ পরিচালিত শেষ চলচ্চিত্র "সত্যান্বেষী"-এ প্রধান চরিত্র ব্যোমকেশ বকশীর ভূমিকায় অভিনয় করেন। এই চলচ্চিত্র দিয়ে তার চলচ্চিত্রে অভিনয়ে অভিষেক ঘটে। ২০১৬ সালে তিনি "কহানী"র অনুবর্তী পর্ব "" নির্মাণ করেন। ছবিটি তেমন ব্যবসাসফল হয় নি।
সঞ্জু
৩০ এপ্রিল ২০১৮-তে প্রথম পোস্টার মুক্তি দেওয়া হয় যেখানে রনবীর সঞ্জয় দত্ত হিসেবে দেখা যায় যখন তিনি ২০১৬-তে কারাগার থেকে বাহির হন। তার পরবর্তী দিন, আলোকচিত্রিত পোস্টারটি মুক্তি দেওয়া হয় যাতে যারওয়াদা জেল ত্যাগ করা অবস্থায় ২০১৬-তে কাপুরের সঞ্জয় হিসেবে তবুও জলকটি তুলে ধরা হয়। পরবর্তীকালে, ৯০-এর দশক এবং ২০০৩ থেকে কাপুরের সঞ্জয় হিসেবে তুলে ধরা আরো কিছু পোস্টার মুক্তি দেওয়া হয় যখন চলচ্চিত্র "রকি" এবং "মুন্না ভাই এম.বি.বি.এস" যথাক্রমে মুক্তি পায়। ৭ মে-তে, হিরানী আলোকচিত্রিত পোস্টারটি মুক্তি দেন। হিরানী পরে ঘোষণা দেন যে তিনি এখন তবুও ট্রেইলারের মুক্তির দিন পর্যন্ত অভিনয়শিল্পী এবং কলাকুশলীদের পোস্টার মুক্তি দেবেন। ২৫ মে-তে, হিরানী টুইটারে তখনও একটি "সঞ্জুর পাগলাটে আবেগপ্রবণ প্রেম জীবন" মুক্তি দেন যাতে কাপুর এবং সোনম কপূরকে উপস্থিত করেন। পরবর্তী দিন আরেকটি আলোকচিত্র মুক্তি পায় যাতে পরেশ রাওয়ালকে উপস্থিত করেন যিনি দত্তের পিতা হিসেবে অভিনয় করেন। এই অনুসরণে, অভিনেতা ভিকি কৌশলের জলকটি মুক্তি পায় যেখানে আমেরিকাতে দত্তের ভাল বন্ধু হিসেবে তার ভূমিকাটি নিশ্চিত করা হয়। হিরানী পরবর্তী দিন অনুষ্কা শর্মার একটি মুক্তি দেওয়া হয় কিন্তু তার ভূমিকাটি প্রকাশ করা হয়নি, যেভাবে তিনি পরিবর্তে ট্রেইলারের জন্য তা করতে চাইছিলেন। ট্রেইলার মুক্তির সময় হিরানী বলেন যে অনুষ্কা শর্মার চরিত্রটি আসলে তার এবং লেখকের একটি আপোষিত ভূমিকা, অভিজাত জোশী দেখাচ্ছেন যে কিভাবে তারা উভয়ই সঞ্জয় দত্তের সম্পর্কে পুরো কাহিনীটি সংগ্রহ করেন। এছাড়াও নার্গিসের চরিত্রে মনীষা কৈরালার একটি হিরানী দ্বারা মুক্তি পায়। এর পরে, রাজকুমার হিরানী সর্বশেষ পোস্টারটি মুক্তি দেন যাতে মান্যতা দত্ত হিসেবে দিয়া মির্জাকে দেখা যায়।
সাদিকা পারভিন পপি
২০০৬ সালে কথাসাহিত্যিক আসকার ইবনে শাইখ রচিত গল্প অবলম্বনে স্যাটেলাইট চ্যানেল এনটিভির প্রথম প্রযোজিত ছায়াছবি বিদ্রোহী পদ্মায় তার অভিনয় সমালোচকদের প্রশংসা অর্জন করে। এই বছর আরও মুক্তি পায় ফেরদৌসের বিপরীতে সামিয়া জামান পরিচালিত রানীকুঠির বাকী ইতিহাস। ২০০৮ সালে নারগিস আক্তার পরিচালিত এইডস বিষয়ক সচেতনতামূলক ছায়াছবি মেঘের কোলে রোদ ও চন্দন চৌধুরী পরিচালিত কি যাদু করিলা চলচ্চিত্রে অভিনয় করেন। "মেঘের কোলে রোদ" চলচ্চিত্রের জন্য তিনি অর্জন করেন দ্বিতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার। এছাড়া "কি যাদু করিলা" চলচ্চিত্রে অভিনয়ের জন্য অর্জন করেন শ্রেষ্ঠ অভিনেত্রী হিসেবে বাচসাস পুরস্কার। পরের বছর সৈয়দ অহিদুজ্জামান ডায়মন্ড পরিচালিত গঙ্গাযাত্রা ছায়াছবিতে ধুঙ্গরের চরিত্রে অভিনয় করেন। এ চলচ্চিত্রের জন্য তিনি তৃতীয় বারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার পান। এছাড়াও পান টানা দ্বিতীয়বারের মত বাচসাস পুরস্কার।
অঙ্কুশ হাজরা
অঙ্কুশ হাজরা ভারতীয় বাংলা চলচ্চিত্র অভিনেতা। বর্তমানে তিনি টলিউডের অন্যতম জনপ্রিয় নায়ক। ২০১০ সালে মুক্তিপ্রাপ্ত তার প্রথম ছবি "কেল্লাফতে"। এখানে তিনি নায়িকা রুপশ্রীর বিপরীতে অভিনয় করেন। যদিও এই ছবিটি গড়পড়তা হিট হয়েছিল, কিন্তু এখানে তার অভিনয় সবার দৃষ্টি আকর্ষণ করে। এর পর-পরই মুক্তি পায় এসকে মুভিজের ব্যানারে তার দ্বিতীয় ছবি "ইডিয়ট"। এতে তিনি বিখ্যাত অভিনেত্রী শ্রাবন্তীর বিপরীতে অভিনয় করেন। তার চতুর্থ ছবি "খিলাড়ি" ২০১৩ সালের দুর্গা পূজায় মুক্তি পেয়ছিল। এতে তিনি নুসরাত জাহানের বিপরীতে অভিনয় করেন।
ইশা শেরওয়ানি
তখন থেকে ইশা বিভিন্ন মঞ্চে তার নৃত্য দেখিয়ে আসছিলেন, এবং ২০০৬ সালের হিন্দি চলচ্চিত্র "দারওয়াজা বান্ধ রাখো"তে তিনি মুখ্য অভিনেত্রীর ভূমিকায় অভিনয় করেছিলেন। ইশা 'দীক্ষা শেঠ ড্যান্স কম্পানী'তে প্রধান নৃত্যশিল্পী হিসেবে কাজ করেছেন। ২০১২ সালে কালার্স টিভিতে দেখানো নাচ প্রতিযোগিতার অনুষ্ঠান ঝালক দিখলাজা সিজন ৫তে নৃত্যশিল্পী হিসেবে অংশ নিয়েছিলেন এবং তার নাচ দেখিয়ে বিচারকদের মুগ্ধ করেছিলেন। ২০১৩ সালে মুক্তিপ্রাপ্ত তামিল চলচ্চিত্র "ড্যাভিড" এ অভিনেতা বিক্রম এর বিপরীতে অভিনয় করার সুযোগ পেয়েছিলেন ইশা।
প্রীতি জিনতা
২০০৪ সালে জিন্টা ফারহান আখতারের নাট্যধর্মী "লক্ষ্য" চলচ্চিত্রে হৃতিক রোশনের বিপরীতে টিভি সাংবাদিক রোমিলা দত্ত চরিত্রে অভিনয় করেন। ছবিটি ১৯৯৯ সালের কারগিল যুদ্ধের ঘটনা অবলম্বনে নির্মিত, এতে জিন্টার চরিত্রটি এই যুদ্ধের সংবাদ সংগ্রহকারী একমাত্র নারী প্রতিবেদক টিভি সাংবাদিক বারখা দত্তের অনুকরণে রচিত হয়। চলচ্চিত্রটি সমাদৃত হলেও তার অভিনয় মিশ্র প্রতিক্রিয়া লাভ করে। "আউটলুক" সাময়িকীর নম্রতা জোশি তার টিভি সংবাদ পাঠের প্রচেষ্টার বিষয়টি পছন্দ করেন; অন্যদিকে "রেডিফ ডটকম"-এ বলা হয়, "জিন্টা খুব ভালো একটি চরিত্র পেয়েছে এবং চলচ্চিত্রেও বেশ সময় পেয়েছে, এবং খুব বেশি দর্শনীয় না হলেও তিনি ভাল কাজ করেছেন।" একই বছর তিনি যশ চোপড়ার প্রণয়ধর্মী "বীর-জারা" চলচ্চিত্রে শাহরুখ খানের বিপরীতে নারী মুখ্য চরিত্রে অভিনয় করেন। এটি যশ রাজ ফিল্মসের প্রযোজনায় তার অভিনীত প্রথম চলচ্চিত্র। এতে ভারতীয় সেনা কর্মকর্তা বীর প্রতাপ সিং এবং পাকিস্তানি তরুণী জারা হায়াত খানের প্রেমের গল্প বর্ণিত হয়েছে। ছবিটি বার্লিন চলচ্চিত্র উৎসবে উদ্বোধনী প্রদর্শনীসহ আন্তর্জাতিক অঙ্গনে মুক্তি পায় এবং বিশ্বব্যাপী ৯৪ কোটি রুপি আয়কারী ছবিটি সে বছরে ভারতে ও ভারতের বাইরে সর্বাধিক আয়কারী হিন্দি চলচ্চিত্র ছিল। ছবিটি কয়েকটি প্রধানতম ভারতীয় পুরস্কার আয়োজনে শ্রেষ্ঠ চলচ্চিত্রসহ একাধিক পুরস্কার লাভ করে এবং প্রীতি তার কাজের জন্য চতুর্থবারের মত শ্রেষ্ঠ অভিনেত্রী বিভাগে ফিল্মফেয়ার পুরস্কারে মনোনীত হন। "ভ্যারাইটি" তাকে তার প্রজন্মের সবচেয়ে চিত্তাকর্ষক তরুণ অভিনেত্রী বলে অভিহিত করে এবং লিখে, "তিনি একগুঁয়ে জারা চরিত্রে তার স্বাভাবিকতায় ছিলেন।" "বীর-জারা" জিন্টার দ্বিতীয় সর্বোচ্চ আয়কারী চলচ্চিত্র এবং দুই বছরের মধ্যে টানা তৃতীয় সফল চলচ্চিত্র।
অক্ষয় খান্না
১৯৯৭ সালে জে পি দত্ত পরিচালিত 'বর্ডার' চলচ্চিত্র মুক্তি পায় যেখানে অক্ষয় খান্না ভারতীয় সেনাবাহিনীর এক নব কমিশন্ড কর্মকর্তার চরিত্রে অভিনয় করে প্রশংসা কুড়ান এবং ১৯৯৮ সালে 'ফিল্মফেয়ার বেস্ট ডেবিউট এ্যাওয়ার্ড' পুরস্কার জেতেন এবং 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাক্টর' পুরস্কার ক্যাটাগরিতে নমিনেশন পেয়ে যান। এই চলচ্চিত্রে পুজা ভাট তার প্রেমিকার চরিত্রে অভিনয় করেছিলেন। ১৯৯৭ সালে অক্ষয় মাধুরী দীক্ষিতের সঙ্গে 'মহাব্বাত' ছবিতে কাজ করেন, তবে ওটিও 'হিমালয়পুত্র' এর মত মুখ থুবড়ে পড়ে গিয়েছিলো। এছাড়া উর্মিলা মাটোন্ডকারের বিপরীতে তিনি 'কুদরাত' (১৯৯৮), মনীষা কৈরালার সঙ্গে 'লাওয়ারিস' (১৯৯৯) এবং সোনালী বেন্দ্রের সঙ্গে 'দহক' (১৯৯৯) ছবিতে অভিনয় করেন, তবে এগুলো অতটা ভালো ব্যবসা করতে পারেনি।
পারুল যাদব
পারুল যাদব () একজন ভারতীয় টেলিভিশন এবং চলচ্চিত্র অভিনেত্রী ও মডেল যিনি প্রধানত বিভিন্ন টেলিভিশন অনুষ্ঠান এবং দক্ষিণ ভারতীয় ছবিতে অভিনয় করে থাকেন; বিশেষ করে কন্নটা ছবিতে। তার মডেলিং এর মাধ্যমে কর্মজীবন শুরু হলেও তিনি টেলিভিশন সিরিজ "ভাগ্যবিধাতা" অভিনয়ের মাধ্যমে অভিনেত্রী হিসেবে আত্মপ্রকাশ করেন। তিনি ২০১১ সালের কন্নাটা চলচ্চিত্র "গোবিন্দহা নমহে" অসাধারণ অভিনয়ের জন্য বিশেষ খ্যাতি অর্জন করেন। চলচ্চিত্রটি শ্রেষ্ঠ নারী অভিনেত্রীর উদয় পুরস্কারের জন্য মনোনয়ন পান।
কামিনি কৌশল
১৯৪৮ সাল থেকে কামিনি কৌশল ভারতের তৎকালীন নামকরা ও সেরা অভিনেতা অশোক কুমার, রাজ কাপুর, দেব আনন্দ, ও দিলীপ কুমারদের বিপরীতে অভিনয় করেন। ১৯৪৭ সাল থেকে ১৯৫৫ সাল পর্যন্ত অশোক কুমার ছাড়া বাকিদের বিপরীতে তার প্রধান নারী চরিত্রে তার নাম পর্দায় প্রথমে দেখানো হত। দিলীপ কুমারের বিপরীতে তার অভিনীত "শহীদ", "পাগরী", "নাদীয়া কে পার", "শবনম" ও "আরজু" বক্স অফিসে হিটের তকমা লাভ করে। ১৯৪৭ সালে করা "দো ভাই" চলচ্চিত্রে গীতা রায়ের গলায় "মেরা সুন্দর সাপনা" গান তার জনপ্রিয়তা বাড়িয়ে দেয়। গানটি এক শটে সম্পন্ন করা হয়। পরের বছর ১৯৪৮ সালে তিনি বোম্বে টকিজের প্রযোজনায় দেব আনন্দের বিপরীতে হালকা রোমান্টিক "জিদ্দি" ছবিতে জুটিবদ্ধ হন। পরের বছর তারা দ্বিতীয়বারের মত "নমুনা" ছবিতে জুটিবদ্ধ হন। দেব-সুরাইয়া জুটির ত্রিভুজ প্রেমের "শায়ের" ছবিতে তিনি তৃতীয় পক্ষ হিসেবে অভিনয় করেন। রাজ কাপুরের পরিচালনায় অভিষেক "আগ" ছবিতে তিনি রাজের তিনি নায়িকার একজনের ক্যামিও চরিত্রে অভিনয় করেন; বাকি দুইজন ছিলেন নার্গিস ও নিগার। এছাড়া রাজ কাপুরের বিপরীতে তিনি "জেল যাত্রা" ছবিতে অভিনয় করেন।
আন্না সলুঙ্কে
দাদাসাহেব ফালকে নির্মিত পরবর্তী লঙ্কা দহন নামক চলচ্চিত্রে সলুঙ্কে ভারতীয় চলচ্চিত্রের ইতিহাসে প্রথম দ্বৈত ভূমিকায় অভিনয় করেন। এই চলচ্চিত্রে তিনি একাধারা রাম ও সীতার ভূমিকায় অভিনয় করেন। এছাড়া তিনি ১৯২২ খ্রিস্টাব্দে "সত্যনারায়ণ" ও ১৯২৩ খ্রিস্টাব্দে "বুদ্ধ দেব" নামক দুইটি চলচ্চিত্রে নারী চরিত্রে অভিনয় করেন।
বিদ্যা বালান
এই সাফল্যের পর তিনি প্রণয়ধর্মী রম্য "হেই বেবি" (২০০৭) ও "কিসমত কানেকশন" (২০০৮) চলচ্চিত্রে কাজ করেন, যার ফলে তিনি নেতিবাচক সমালোচনা লাভ করেন। ২০০৯ সালে বিদ্যার কর্মজীবনের সর্বাধিক সাফল্যের সূচনা ঘটে "পা" নাট্য চলচ্চিত্রে অভিনয়ের মাধ্যমে। এরপর ২০১০ সালের ব্ল্যাক কমেডি "ইশ্‌কিয়া", ২০১১ সালের অর্ধ-জীবনীমূলক থ্রিলার "নো ওয়ান কিলড জেসিকা", জীবনীমূলক চলচ্চিত্র "দ্য ডার্টি পিকচার" এবং ২০১২ সালের থ্রিলারধর্মী "কাহানী" চলচ্চিত্রে তিনি সেই সাফল্যের ধারাবাহিকতা ধরে রাখেন। এ সকল চরিত্রসমূহ তাকে হিন্দি চলচ্চিত্রের নেতৃত্বস্থানীয় অভিনেত্রী হিসেবে পরিণত করে। পরে তিনি "কাহানি"র অনুবর্তী পর্ব "কাহানি ২: দুর্গা রানী সিং" ছবিতে অভিনয় করেন। ছবিটি ব্যবসায়িকভাবে সফল না হলেও বিদ্যার অভিনয় প্রশংসিত হয়। ২০১৭ সালে তিনি রেডিও জকি চরিত্রে ব্যবসায়িক সফলতা অর্জনকারী রম্য-নাট্য "তুমহারি সুলু" চলচ্চিত্রে কেন্দ্রীয় চরিত্রে অভিনয় করেন।
আলিয়া ভাট
২০১৪ সালে, ভাটের তিনটি চলচ্চিত্র মুক্তির মধ্য দিয়ে তিনি বলিউডে নিজেকে প্রতিষ্ঠিত করতে শুরু করেন। একই বছর তিনি রণদীপ হুদার বিপরীতে অভিনয় করেছেন ইমতিয়াজ আলী পরিচালিত "হাইওয়ে" পথচলচ্চিত্রে। এই চলচ্চিত্রে অপহরণ হওয়ার পর স্টকহোম সিনড্রোমে আক্রান্ত একটি কিশোরীর চরিত্রে ভাটের অভিনয় চলচ্চিত্র সমালোচকদের নিকট ইতিবাচক মন্তব্য অর্জন করে। ফিল্মফেয়ারের রাচিত গুপ্ত উল্লেখ করেছেন, "এটা বিস্ময়কর যে মাত্র বিশ বছর বয়সে কীভাবে আলিয়া এতো নিপুণ তারতম্য বজায় রাখতে সক্ষম হয়েছে। এমন যেন ওই চরিত্রের সঙ্গেই বেড়ে উঠেছে। সত্যিই তিনি হিন্দি চলচ্চিত্রের সর্বাধিক প্রতিশ্রুতিশীল নতুন অভিনেত্রী।" সাইফির'র সোনিয়া চোপরা মন্তব্য করেন, ভাট তার চরিত্রে "সম্পূর্ণরূপে নিমজ্জিত", এবং এও উল্লেখ করেন যে, "আলিয়া তার কুণ্ঠাহীন ও বাস্তব কর্মক্ষমতা দিয়ে আপনাকে আবেগাপ্লুত করে তুলতে সক্ষম।" চলচ্চিত্রটি বক্স অফিসে সাফল্য অর্জন করতে ব্যর্থ হলেও, ভাট শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কার জিতেছেন এবং একই অনুষ্ঠানে শ্রেষ্ঠ অভিনেত্রীর জন্য মনোনীত হয়েছিলেন।
রাকেশ ওমপ্রকাশ মেহরা
মেহরা প্রযোজিত ও পরিচালিত পরবর্তী চলচ্চিত্র "দিল্লি-৬" ২০০৯ সালে মুক্তি পায়। এতে প্রধান চরিত্রে অভিনয় করেন অভিষেক বচ্চন, সোনম কাপুর, ও ওম পুরি। ছবিটি অভিনয়ের জন্য নেতিবাচক সমালোচনা লাভ করে এবং বক্স অফিসে অসফল হয়। তিনি ২০১১ সালে "তিন থে ভাই" প্রযোজনা করেন। ছবিটি পরিচালনা করেন মৃগদীপ লম্বা। এটি তার পরিচালিত প্রথম চলচ্চিত্র। ছবিটি সমাদৃতও হয় নি, ব্যবসায়িক সাফল্য লাভ করে নি। পরবর্তীতে মেহরা মিলখা সিংয়ের আত্মজীবনীমূলক "ভাগ মিলখা ভাগ" (২০১৩) পরিচালনা করেন। এতে মিলখা সিংয়ের ভূমিকায় অভিনয় করেন ফারহান আখতার। ছবিটি হিতকর বিনোদন প্রদানকারী শ্রেষ্ঠ জনপ্রিয় চলচ্চিত্রের জন্য জাতীয় চলচ্চিত্র পুরস্কার লাভ করে এবং ছবিটির জন্য মেহরা ও ফারহান দুজনেই সমালোচকদের প্রশংসা লাভ করেন। মেহরা শ্রেষ্ঠ পরিচালক হিসেবে ফিল্মফেয়ার পুরস্কার, আন্তর্জাতিক ভারতীয় চলচ্চিত্র একাডেমি পুরস্কার, স্ক্রিন পুরস্কার, স্টার গিল্ড পুরস্কার ও জি সিনে পুরস্কার লাভ করেন।
অক্ষয় খান্না
২০০১ সালে গীতিকার জাভেদ আখতারের পুত্র ফারহান আখতারের পরিচালনায় 'দিল চাহতা হে' চলচ্চিত্রে অক্ষয় আমির খান এবং সাইফ আলি খানের সাথে তাদের বন্ধু চরিত্রে অভিনয় করেন। তিনি এই চলচ্চিত্রে তার চেয়ে বয়স্ক এক নারীর প্রেমে পড়েন যে চরিত্রে রাজেশ খান্নার পত্নী ডিম্পল কাপাডিয়া অভিনয় করেছিলেন। চলচ্চিত্রটি ২০০১ সালের অন্যতম সেরা ব্যবসাসফল চলচ্চিত্র হিসেবে পরিগণিত হয়, এদিক দিয়ে আমির খানের অন্য একটি চলচ্চিত্র 'লগান' এবং করণ জোহর পরিচালিত 'কাভি খুশী কাভি ঘাম' এর পরেই ছিলো দিল চাহতা হে'র অবস্থান। অক্ষয় খান্না চলচ্চিত্রে সিদ্ধার্থ চরিত্রে অভিনয় করে ২০০২ সালে 'ফিল্মফেয়ার এ্যাওয়ার্ড ফর বেস্ট সাপোর্টিং এ্যাক্টর' পুরস্কার জিতে যান।
নুসরাত জাহান
নুসরাত জাহান (জন্ম: ৮ জানুয়ারি, ১৯৯০) একজন ভারতীয় বাংলা চলচ্চিত্র অভিনেত্রী। তাঁর প্রথম অভিনীত চলচ্চিত্র রাজ চক্রবর্তীর পরিচালনায় "শত্রু"। এই চলচ্চিত্রে তিনি জিতের বিপরীতে অভিনয় করেন। এই ছবিটি এসকে মুভিজের ব্যানারে মুক্তি পায়। এরপর তিনি "খোকা 8২০", "খিলাড়ি" চলচ্চিত্রে অভিনয় করেছেন। প্রতিটি ছবিই এসকে মুভিজের ব্যানারে মুক্তি পায়। এরমধ্যে রাজিব বিশ্বাস পরিচালিত সুপারস্টার অভিনেতা দেবের বিপরীতে অভিনীত "খোকা ৪২০" চলচ্চিত্রটি অত্যন্ত জনপ্রিয় হয়। এই ছবিতে আরো ছিলেন শুভশ্রী গাঙ্গুলী।
মিন্নালে
হিন্দি চলচ্চিত্রের প্রযোজক বসু ভাগ্যননী মিন্নালে দেখে এর হিন্দি পুনর্নির্মাণ বানানোর সিদ্ধান্ত নেন এবং গৌতমকে পরিচালনা করতে বলেন। হিন্দি চলচ্চিত্রটির নাম দেওয়া হয় 'র‍্যাহনা হে তেরে দিল মে' এবং এটিতে মাধবন তার রাজেশের মতই মাধব কুমার শাস্ত্রী নামে একটি চরিত্রে অভিনয় করেন এবং আব্বাসের রাজীব স্যামুয়েল হিসেবে সাইফ আলী খান রাজীব সামরাও এবং রীনা জোসেফ চরিত্রটিকে রীনা মালহোত্রা নামে দিয়া মীর্জা পুনরায় ফুটিয়ে তোলেন।
ফরিদা জালাল
ফরিদা জালাল ১৯৯০ সালের সময়ে ভারতে অনেক বড় ব্যাবসাসফল চলচ্চিত্রের অংশ ছিলেন। এদের মধ্যে রয়েছে যেমনঃ "রাজা হিন্দুস্থানী", "কুছ কুছ হোতা হ্যায়", "দিল তো পাগল হ্যায়", "কাহো না... প্যায়ার হ্যায়", "কাভি খুশি কাভি গাম..." এবং "দিলওয়ালে দুলহানিয়া লে জায়েঙ্গে" এর মত জনপ্রিয় চলচ্চিত্র। যার স্বীকৃতিস্বরুপ তিনি শ্রেষ্ঠ সহ-তারকা হিসেবে ফিল্মফেয়ার পুরস্কার জিতে নিয়েছেন। ১৯৯৫ সালে তিনি মাম্মো নামের একটি চলচ্চিত্রে প্রধান চরিত্রে অভিনয় করেন। হিন্দি বৈশিষ্ট্যসম্পন্ন চলচ্চিত্র হিসেবে এটি জাতীয় চলচ্চিত্র পুরস্কার (ভারত) লাভ করে। এছাড়াও তিনি তার অসাধারণ অভিনয় ক্ষমতার জন্য ফিল্মফেয়ার সমালোচনা পুরস্কারও লাভ করেন। চলচ্চিত্রে কর্মব্যস্ততার পাশাপাশি তিনি অনেক টেলিভিশন ধারাবাহিকে অভিনয় করছেন। যেমনঃ জনপ্রিয় ধারাবাহিক সিটকম, "দেখ বহি দেখ"।
আলিয়া ভাট
২০১৪ সালে, ইমতিয়াজ আলী পরিচালিত "হাইওয়ে" পথচলচ্চিত্রে স্টকহোম সিনড্রোমে আক্রান্ত একটি কিশোরীর চরিত্রে ভাটের অভিনয় চলচ্চিত্র সমালোচকদের নিকট ইতিবাচক মন্তব্য লাভ করে। তিনি শ্রেষ্ঠ অভিনেত্রীর জন্য ফিল্মফেয়ার সমালোচক পুরস্কার জিতেছেন এবং একই অনুষ্ঠানে শ্রেষ্ঠ অভিনেত্রীর জন্যও মনোনয়ন পেয়েছেন। তিনি অর্জুন কাপুরের বিপরীতে করন জোহর পরিচালিত "২ স্টেট্স" (২০১৪) রোমান্টিক নাট্য চলচ্চিত্রে, বরুণ ধাওয়ানের বিপরীতে শশাঙ্ক খৈতান পরিচালিত রোমান্টিক কমেডি "হাম্পটি শর্মা কি দুলহানিয়া" (২০১৪) চলচ্চিত্রে এবং শাকুন বার্তা পরিচালিত "কাপুর অ্যান্ড সন্স" (২০১৬) নাট্য চলচ্চিত্রে অভিনয়ে মাধ্যমে বলিউডে নিজের শক্ত অবস্থান তৈরি করতে সমর্থ হন। যার প্রতিটি চলচ্চিত্র বিশ্বব্যাপী প্রায় আয় করে। ২০১৬ সালে, ভাট "উড়তা পাঞ্জাব" অপরাধ নাট্য চলচ্চিত্রে দারিদ্র্যপীড়িত অভিবাসী চরিত্রে অভিনয়ের জন্য সমালোচকদের প্রশংসা লাভ করেন।
অঞ্জনা (বাংলাদেশী অভিনেত্রী)
অঞ্জনার অভিনয় জীবন শুরু হয় ১৯৭৬ সালে বাবুল চৌধুরী পরিচালিত "সেতু" চলচ্চিত্র দিয়ে। তবে তার মুক্তিপ্রাপ্ত প্রথম চলচ্চিত্র শামসুদ্দীন টগর পরিচালিত "দস্যু বনহুর" (১৯৭৬)। ফোক ফ্যান্টাসি ঘরানার এই ছবিতে তার বিপরীতে ছিলেন সোহেল রানা। ১৯৭৮ সালে তিনি আজিজুর রহমান পরিচালিত "অশিক্ষিত" চলচ্চিত্রে নায়ক রাজ রাজ্জাকের বিপরীতে লাইলি চরিত্রে অভিনয় করেন। রাজ্জাকের বিপরীতে তিনি ৩০টি চলচ্চিত্রে অভিনয় করেছেন। রাজ্জাকের বিপরীতে তার অভিনীত অন্যান্য চলচ্চিত্রগুলো হল "জিঞ্জীর" (১৯৭৯), "আশার প্রদিপ" (১৯৭৯), "সানাই" (১৯৮২), "আশার আলো" (১৯৮২), "অভিযান" (১৯৮৪), "আনারকলি", "বৌরানী", "মানা", "বিধাতা" (১৯৮৯), "রাম রহিম জন" (১৯৮৯)। এছাড়া আলমগীর, জসিম, বুলবুল আহমেদ, জাফর ইকবাল, ওয়াসিম, উজ্জ্বল, সোহেল চৌধুরী, ইলিয়াস কাঞ্চন সবার সাথে অভিনয় করেছেন।
পূজা বসু
পরবর্তীতে তিনি তেলেগু চলচ্চিত্র "ভিদু থেডা"য় অভিনয় করেন। বাংলা চলচ্চিত্রে তার আবির্ভাব ঘটে হিরণ চ্যাটার্জির বিপরীতে তার অভিনীত "মাচো মাস্তানা"(ছবির নাম প্রথমে "মাচো মুস্তাফা" দেয়া হয়েছিল, কিন্তু মুসলিম সমাজ এ মোস্তফা নামের কারণে বাঁধা দেয় ও ছবির নাম পরিবর্তন করা হয়।) ছবির মাধ্যমে।
বিদ্যা বালান
বিদ্যা "পা" চলচ্চিত্রের সাফল্য বিশাল ভরদ্বাজ-প্রযোজিত "ইশকিয়া" (২০১০) চলচ্চিত্রে ধরে রাখেন, যা অভিষেক চৌবে পরিচালিত একটি ব্ল্যাক কমেডি চলচ্চিত্র; যেখানে তার সহ-অভিনেতা ছিলেন নাসিরুদ্দিন শাহ্, আরশাদ ওয়ার্সী, এবং সালমান শহীদ। চলচ্চিত্রে বিদ্যা কৃষ্ণা ভার্মা নামে একজন যৌন ধান্দাবাজ মহিলার চরিত্রে অভিনয় করেন। বিদ্যা তার চরিত্রটি বর্ণনা করতে গিয়ে বলেন, চলচ্চিত্রে নারীর প্রচলিত প্রতিকৃতিরূপের প্রস্থান ঘটেছে। তার অভিনয়ের অংশের প্রস্তুতি গ্রহণের জন্য তিনি সে স্থানীয় উত্তর-প্রদেশ-উপভাষায় কথা বলার পেশাদারী প্রশিক্ষণ নেন। এ সকল বৈশিষ্ট্যের পাশাপাশি তার অভিনয় সমালোচকদের প্রশংসা অর্জন করতে সক্ষম হয়; এনডিটিভি-এর অনুপমা চোপড়া বিবৃতি দিয়েছেন যে, "বিদ্যা বালানের ধূমায়িত রূপ পর্দা জ্বালিয়ে দিতে পারে এমনকি
তার চোখ বিয়োগান্তক মুহূর্তের সংকেত দেয়। তিনি প্রমাণ করেন যে, তিনি বিশৃঙ্খলা বলিউডের বার্বি পুতুলদের চেয়ে অনেক এগিয়ে এবং যা চামড়া প্রদর্শনের পাশাপাশি যৌনক্ষুধার খোরাক।" এই চলচ্চিত্রে তার কাজের জন্য বিদ্যা শ্রেষ্ঠ অভিনেত্রীর ফিল্মফেয়ার সমালোচক পুরস্কার, পর্দায় পরপর দ্বিতীয়বারের জন্য শ্রেষ্ঠ অভিনেত্রীর স্ক্রিন পুরস্কার, এবং শ্রেষ্ঠ অভিনেত্রীর জন্য ফিল্মফেয়ার মনোনয়ন অর্জন করেন।
রাণী মুখার্জীর সাথে রাজ কুমার গুপ্ত পরিচালিত অর্ধ-জীবনীমূলক চলচ্চিত্র "নো ওয়ান কিলড জেসিকা" ছিল ২০১১ সালে মুক্তিপ্রাপ্ত বিদ্যার প্রথম চলচ্চিত্র। চলচ্চিত্রটি জেসিকা লাল হত্যা মামলার উপর ভিত্তি করে নির্মিত। যেখানে তার ভূমিকার জন্য প্রস্তুতি নেয়ার সময়, বিদ্যা গুপ্তের জেদের ওপর লালের সঙ্গে সাক্ষাত করেন নি। চলচ্চিত্রটি সমালোচকদের নিকট থেকে বিপরীত পর্যালোচনা লাভ করে, কিন্তু বিদ্যার কর্মক্ষমতা বিশেষ প্রশংসিত হয়েছিল। "দ্য হিন্দু" বিদ্যার ক্ষমতা সম্পর্কে মন্তব্য করে, "তার আবেগ নিয়ন্ত্রণে মহিমান্বিত", এবং রেডিফ.কম এর সাভেরা সোমেশ্বর বলেন, "তার দ্বিধাগ্রস্ত শরীরের ভাষা, তার বিশ্বাস, তার অসহায়ত্ব, তার ক্রোধ, তার দুঃখ এবং তার কৃতজ্ঞতা সব সুন্দরভাবে উপস্থিত হয়েছে।" চলচ্চিত্রটি রূপী আয় করে এবং পুরুষ নেতৃত্বের অভাবে থাকা সত্ত্বেও বাণিজ্যিক সাফল্য অর্জনের দৃষ্টান্ত রেখেছে। চলচ্চিত্রটির জন্য বিদ্যা শ্রেষ্ঠ অভিনেত্রী বিভাগে ফিল্মফেয়ার মনোনয়ন পান। মার্চ ২০১১ সালে, বিদ্যার চলচ্চিত্র বলিউড অ্যান্ড বিয়ন্ড উৎসবের অংশ হিসেবে অস্ট্রেলিয়ায় অনুষ্ঠিত হয়। সেই বছরেই, বিদ্যার অতিথি উপস্থিতি ঘটে সন্তোষ সিভান পরিচালিত "উরুমি" মালায়ালম ভাষার ফ্যান্টাসি চলচ্চিত্রে।
দিঘী
দিঘী বাংলাদেশের একজন চলচ্চিত্র অভিনেত্রী ও মডেল। তার বাবা সুব্রত বড়ুয়া চলচ্চিত্র অভিনেতা এবং মা দোয়েল চলচ্চিত্র অভিনেত্রী। চলচ্চিত্রে অভিনয়ের আগে গ্রামীনফোনের বিজ্ঞাপনে অভিনয় করে সকলের নজরে আসেন দিঘী। কাজী হায়াৎ পরিচালিত "কাবুলিওয়ালা" দিঘী অভিনীত প্রথম চলচ্চিত্র।
রাকেশ রোশন
রাকেশ তিনি বেশ কিছু ব্যবসাসফল চলচ্চিত্রে পার্শ্ব ভূমিকায় অভিনয় করেন। যার মধ্যে উল্লেখযোগ্য হল সঞ্জীব কুমারের সাথে "মন মন্দির" (১৯৭১), ঋষি কাপুরের সাথে "খেল খেল মে" (১৯৭৫), দেব আনন্দের সাথে "বুলেট" (১৯৭৬), বিনোদ খান্নার সাথে "হত্যারা", রণধীর কাপুরের সাথে "ডঙ্গি", জিতেন্দ্রর সাথে "খান্দান" (১৯৭৯), শশী কাপুরের সাথে "নিয়ত"। তিনি রাজেশ খান্নার সাথে নিয়মিত কিছু চলচ্চিত্রে পার্শ্ব ভূমিকায় কাজ করেন যার মধ্যে "চলতা পুরজা" (১৯৭৭) ছাড়া বাকি তিনটি চলচ্চিত্র - "ধনবান" (১৯৮১), "আওয়াজ", (১৯৮৪) ও "আখির কিউ?" (১৯৮৫) ব্লকবাস্টার হিট হয়। "আখির কিউ?" চলচ্চিত্রটি প্রযোজনা করেন জয় ওম প্রকাশ। তিনি কয়েকটি বহু তারকা সম্বলিত ব্যবসাসফল চলচ্চিত্রেও অভিনয় করেন। যার মধ্যে রয়েছে "দেবতা" (১৯৭৮), "শ্রীমান শ্রীমতি" (১৯৮২), "হাতকড়ি", যার প্রধান চরিত্রে অভিনয় করেছেন সঞ্জীব কুমার; এবং "খাট্টা মিঠা" (১৯৭৮), "দিল অউর দিওয়ার" (১৯৭৮), "উনিশ-বিশ" (১৯৮০) "জাগ উঠা ইনসান" (১৯৮৪)।
গোবিন্দ অভিনীত চলচ্চিত্র
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্‌! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
বিদ্যা বালান
তরুণ বয়সেই চলচ্চিত্রের সাথে তার সম্পৃক্ততা ঘটে এবং ১৯৯৫ সালে "হাম পাঁচ" হিন্দি সিটকমের মাধ্যমে প্রথম অভিনয়ে আসেন। তিনি মুম্বই বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রী অর্জন করেন এবং চলচ্চিত্রে কর্মজীবন শুরু করার পূর্বে ভিন্ন-ভিন্ন পেশায় ব্যর্থ হয়েছিলেন। পরবর্তীকালে বিভিন্ন টেলিভিশন বিজ্ঞাপন ও মিউজিক ভিডিওতে কাজ করার পর ২০০৩ সালে তিনি "ভাল থেকো" স্বাধীন বাংলা চলচ্চিত্রের মাধ্যমে প্রথম পূর্ণদৈর্ঘ্য চলচ্চিত্রে অভিনয় করেন। ২০০৫ সালে প্রণয়ধর্মী নাট্য চলচ্চিত্র "পরিণীতা'য়" ললিতা চরিত্রে অভিনয় ছিল তার প্রথম হিন্দি চলচ্চিত্রে অভিনয় এবং পরবর্তী বছর ২০০৬ সালে রম্য-নাট্যধর্মী "লাগে রাহো মুন্না ভাই" চলচ্চিত্রে প্রধান চরিত্রে অভিনয় করেন যা বক্স অফিসে সাফল্য অর্জন করে।
অক্ষয় খান্না
২০০২ সালে আব্বাস-মাস্তান পরিচালকদ্বয়ের 'হামরাজ' চলচ্চিত্রে অক্ষয় খান্না ববি দেওল এবং আমীশা প্যাটেলের সাথে অভিনয় করেন, চলচ্চিত্রটিতে তিনি ভিলেন চরিত্রে ছিলেন। অক্ষয় খান্না এই চলচ্চিত্রের কারণে দর্শকপ্রিয়তা পান এবং 'ফিল্মফেয়ার এ্যাওয়ার্ড ফর বেস্ট পারফর্মেন্স ইন এ নেগেটিভ রোল' পুরস্কার ক্যাটাগরিতে নমিনেশন পান। এরপর খান্না পরিচালক প্রিয়দর্শন পরিচালিত কমেডি ঘরানার চলচ্চিত্র 'হাঙ্গামা' (২০০৩) এবং 'হালচাল' (২০০৪) এ অভিনয় করেন যা ব্যাপক ব্যবসাসফলতা এবং তুমুল দর্শপ্রিয়তা পায়।
প্রীতি জিনতা
২০০৩ সালে জিন্টা ভারতের তিনটি সর্বোচ্চ আয়কারী চলচ্চিত্রে কেন্দ্রীয় নারী ভূমিকায় অভিনয় করেন। চলচ্চিত্র তিনটি হল "দ্য হিরো: লাভ স্টোরি অব আ স্পাই", "কোই... মিল গয়া" ও "কাল হো না হো"। সন্ত্রাসী ও ভারতীয় সেনা কর্মকর্তাদের সমন্বয়ে গঠিত গোয়েন্দা নেটওয়ার্কে সম্পর্কিত দেশপ্রেমধর্মী নাট্য চলচ্চিত্র "দ্য হিরো"-তে তিনি সানি দেওল ও প্রিয়াঙ্কা চোপড়ার সাথে কাজ করেন। এই ছবিতে তিনি রেশমা নামে এক গ্রাম্য তরুণী চরিত্রে অভিনয় করেন, যে সানি দেওলের করা সেনা কর্মকর্তা চরিত্রের প্রেমে পরে এবং এই নেটওয়ার্কের অংশ হয়ে যায়। এই ছবিতে এমন কিছু স্টান্ট ব্যবহার করা হয় যা বলিউড চলচ্চিত্রের ইতিহাসে এর পূর্বে কেউ করে নি এবং সেই সময়ে এটি ছিল সবচেয়ে ব্যয়বহুল হিন্দি চলচ্চিত্র। সেই বছরের তৃতীয় সর্বোচ্চ আয়কারী হওয়া সত্ত্বেও ছবিটি এর নির্মাণব্যয় তুলে আনতে পারে নি। জিন্টা পরবর্তীতে হানি ইরানীর প্রথম চলচ্চিত্র "আরমান"-এ অমিতাভ বচ্চন ও অনিল কাপুরের সাথে অভিনয় করেন। ছবিতে তিনি সোনিয়া কাপুর নামে এক স্কিটসোফ্রিনিয়া রোগী চরিত্রে অভিনয় করেন, যা বিশেষভাবে তার কথা মাথায় রেখে লেখা হয়েছিল। চলচ্চিত্রটি ইতিবাচক পর্যালোচনা লাভ করে এবং বিশেষ করে জিন্টা তার কাজের জন্য প্রশংসিত হন। খালিদ মোহামেদ চতুরতার সাথে তার মানসিক মেজাজের পরিবর্তনের প্রশংসা করেন। তার এই কাজের জন্য তিনি ফিল্মফেয়ার পুরস্কারসহ একাধিক পুরস্কার আয়োজনে শ্রেষ্ঠ খল অভিনয়শিল্পী বিভাগে মনোনীত হন।
রেহানা জলি
রেহানার কর্মজীবন শুর হয় আশির দশকের শুরুতে টেলিভিশনে অভিনয় দিয়ে। এসময়ে তিনি বদরুন্নেসা আব্দুল্লাহ পরিচালিত "উজান চরের দুলি" টেলিভিশন নাটকে দুলি চরিত্রে অভিনয় করেন। পাশাপাশি তিনি মঞ্চ নাটকেও অভিনয় করেন। তার প্রথম অভিনীত মঞ্চ নাটক বিধায়ক ভট্টাচার্যের নির্দেশনায় "তাইতো"। তার চলচ্চিত্রে অভিষেক হয় ১৯৮৫ সালে কামাল আহমেদ পরিচালিত "মা ও ছেলে" চলচ্চিত্রে। এই চলচ্চিত্রে মমতা চরিত্রে অভিনয়ের জন্য তিনি ১০ম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেত্রী বিভাগে পুরস্কার অর্জন করেন। পরে "বিরাজ বৌ", "প্রতীক্ষা", "গোলমাল", "প্রায়শ্চিত্ত", "নিষ্পাপ" চলচ্চিত্রে নায়িকা চরিত্রে অভিনয় করেন।
কাজল দেবগন
পাঁচ বছর পর্দায় অনুপস্থিত থাকার পর কাজল সতেরতম বারের মত শাহরুখ খানের বিপরীতে প্রণয়ধর্মী হাস্যরসাত্মক "দিলওয়ালে" (২০১৫) চলচ্চিত্রে অভিনয় করেন। রোহিত শেট্টি পরিচালিত ছবিটিতে আরও অভিনয় করেন বরুণ ধবন ও কৃতি শ্যানন। এই ছবিতে কাজল মাফিয়া ডনের কন্যা মীরা দেব মালিক চরিত্রে অভিনয় করেন, যিনি তার বিরোধী পরিবারের একজন সদস্যের প্রেমে পড়েন। সামগ্রিকভাবে চলচ্চিত্রটি নেতিবাচক প্রতিক্রিয়া লাভ করে, এবং কাজলের অভিনয় মিশ্র থেকে ইতিবাচক প্রতিক্রিয়া লাভ করে। "ইন্ডিয়া টুডে"-র সুহানী সিং লিখেন, "পর্দায় কাজলের উজ্জ্বল উপস্থিতি এবং তার কাছ থেকে যা আশা করা হয়েছিল - তা যথেষ্ট নয়।" নেতিবাচক প্রতিক্রিয়া সত্ত্বেও "দিলওয়ালে" ছবিটি বক্স অফিসে সফলতা অর্জন করে এবং বিশ্বব্যাপী ৩৭২ কোটি রুপি আয় করে বলিউডের সর্বকালের সর্বোচ্চ আয়কারী তালিকায় প্রবেশ করে। কাজল তার অভিনয়ের জন্য ফিল্মফেয়ার পুরস্কার ও স্ক্রিন পুরস্কার সহ একাধিক পুরস্কার আয়োজনে শ্রেষ্ঠ অভিনেত্রী বিভাগে মনোনীত হন।
দেবিকা রাণী
বম্বে টকিজ স্টুডিওএ পরবর্তী অছুত কন্যা নামক চলচ্চিত্রে দেবিকা রাণী ও অশোক কুমার মুখ্য ভূমিকায় অভিন্য করেন। একজন অচ্ছুত মহিলার ভূমিকায় দেবিকা্র সঙ্গে ব্রাহ্মণের অভিনয়ে অশোকের প্রেমের কাহিনী নিয়ে নির্মিত এই চলচ্চিত্র ভারতের জাতপাতপ্রথাকে সরাসরি বিরুদ্ধতার সম্মুখীন করে। যদিও ধনী পরিবারে বড় হয়ে ওঠা দেবিকা রাণীর পক্ষে একজন অচ্ছুত মহিলার চরিত্রে অভিনয় মানানসই ছিল না, তাহলেও অশোক কুমারের সাথে তাঁর জুটি এত জনপ্রিয় হয়, যে তাঁরা একসঙ্গে দশটি চলচ্চিত্রে মুখ্য ভূমিকায় অভিনয় করেন। ১৯৩৭ খ্রিস্টাব্দে "জীবন প্রভাত" নামক চলচ্চিত্রে দেবিকা রাণী একজন ব্রাহ্মণ মহিলার ভূমিকায় অভিনয় করেন, বিপরীতে অশোক কুমার একজন অচ্ছুতের ভূমিকায় অভিনয় করেন। ১৯৩৭ খ্রিস্টাব্দে মুক্তিপ্রাপ্ত ও রোমিও অ্যান্ড জুলিয়েটের ওপর ভিত্তি করে নির্মিত "ইজ্জত" নামক চলচ্চিত্রটি মারাঠা দুইটি শত্রু গোষ্ঠীর দুই নারী-পুরুষের প্রেমকাহিনীকে উপজীব্য করে নির্মিত হয়। পরের বছর মুক্তিপ্রাপ্ত "নির্মলা" নামক চলচ্চিত্রে দেবিকা একজন সন্তানহীনা মহিলার ভূমিকায় ও "বচন" নামক চলচ্চিত্রে একজন রাজপুত রাজকন্যার ভূমিকায় অভিনয় করেন। একজন অনাথ মেয়ে ও একজন গ্রামীণ চিকিৎসকের প্রণয়ের কাহিনীর ওপর ভিত্তি করে ১৯৩৯ খ্রিস্টাব্দে তাঁর একমাত্র চলচ্চিত্র "দুর্গা" মুক্তিলাভ করে।
মুন্না ভাই এম.বি.বি.এস.
এই সিনেমার প্রধান চরিত্রে কাজ করে ভারতীয় অভিনেতা সঞ্জয় দত্ত। তার পিতা সুনীল দত্ত এই সিনেমায় মুন্না ভাইয়ের( সঞ্জয় দত্তের) বাবার চরিত্রে অভিনয় করেন।
স্বস্তিকা মুখোপাধ্যায়
যখন তিনি ইতিহাসে যাদবপুর বিশ্ববিদ্যালয় থেকে স্নাতক স্তরে পাঠরত ছিলেন তখন থেকে টিভি সিরিয়াল "দেবদাসী"তে অভিনয় করার সুযোগ পান। এরপন তিনি অন্যান্য টিভি সিরিয়ালেও অভিনয় করেন; যেমন "আকাশের নীচে" এবং "প্রতিবিম্ভ"। 
২০০৩ সালে তিনি তার বড় পর্দায় উর্মী চক্রবর্তীর পরিচালনায় "হেমন্তের পাখি" নামক ছবির মাধ্যমে আত্মপ্রকাশ করেন। যদিও তিনি ছোট একটি চরিত্রে অভিনয় করেছিলেন। তার অভিনীত প্রথম প্রধান চরিত্র হল রবি কিনাগী পরিচালিত "মাস্তান"। "মাস্তান" ছবির চিত্রগ্রহণ চলাকালীন সময়ে তিনি তার সহকারী তারকা জিতের সঙ্গে প্রণয় সম্পর্ক গড়ে ওঠে বলে অভিযোগ ওঠে। তারা একসঙ্গে বেশ কয়েকটি ছবিতে অভিনয় করেছেন; যেমনঃ "ক্রান্তি", "কৃষ্ণকান্তের উইল" এবং "পার্টনার"। মুখার্জি বর্তমানে "বাই বাই ব্যাংকক" চলচ্চিত্রে কাজ করেছেন। এছাড়াও তিনি হিন্দি চলচ্চিত্রে "মুম্বাই কাটিং"-এ অভিনয়ের মাধ্যমে বলিউডে আত্মপ্রকাশ করেন।
রাগিনী খান্না
২০১১ সালে রাগিনী রাকেশ ওমপ্রকাশ মেহরা’র "তিন থে ভাই" একটি কমেডি ছবির মাধ্যমে প্রথমবারের মত বলিউডে আত্মপ্রকাশ করেন। ২০১৩ সালে তিনি আরো একটি পাঞ্জাবি ছবি "ভাজি ইন প্রব্লেম"-এ কাজ করেন। ছবিটি বক্স অফিসে ভালো সারা ফেলে। খান্না নওয়াজউদ্দিন সিদ্দিক এর বিপরীতে পুষ্পেন্দ্র মিশরার "ঘুমকেতু" ছবিতেও চুক্তিবদ্ধ হন, যা প্রথমে অনেক সমালোচনার মুখে পড়ে, পরে ২০১৪ সালে ছবিটি মুক্তি দেয়া হয়।
রাজ্জাক
১৯৯৮ সালে অঞ্জলি ফিল্মসের ব্যানারে "বাবা কেন চাকর" ছবিটি টালিউডে পুনঃনির্মিত হয়। এতে রাজ্জাকের অভিনীত চরিত্রের ছেলের ভূমিকায় অভিনয় করেন প্রসেনজিৎ চট্টোপাধ্যায় ও তার বিপরীতে ছিলেন ঋতুপর্ণা সেনগুপ্ত। ছবিটি কলকাতায়ও ব্যবসাসফল হয়। পরে তিনি রবি কিনাগী পরিচালিত "অন্নদাতা" (২০০২) এবং স্বপন সাহা পরিচালিত "জন্মদাতা" (২০০৮) ছবিতে অভিনয় করেন। এই ছবি দুটিতে তাকে বাড়ির প্রভাবশালী গৃহকর্তারূপে দেখা যায়। এছাড়া তিনি ২০০৬ সালে "হিরো" ও "এরই নাম প্রেম" ছবিতে অভিনয় করেন। "হিরো" ছবিতে তিনি পুলিশ কনস্টেবল ভবানী শঙ্কর চরিত্রে অভিনয় করেন।
শাহরুখ খান অভিনীত চলচ্চিত্রের তালিকা
২০০০-এর দশকে, খানের জনপ্রিয়তা বৃদ্ধি পায় এবং অব্যাহত থাকে মূলত তরুণ অভিনেত্রীদের বিপরীতে রোমান্টিক চরিত্রে অভিনয়ের জন্যে। বিশেষ করে রাণী মুখার্জী এবং প্রীতি জিন্টার বিপরীতে, "চলতে চলতে" (২০০৩), "কাল হো না হো" (২০০৩), "বীর-জারা" (২০০৪), এবং "কভি আলবিদা না কেহনা" (২০০৬) ইত্যাদি শীর্ষ আয়কৃত চলচ্চিত্রে অভিনয়ের মাধ্যমে। এছাড়াও তিনি অভিনয় করেছেন, নাসা বিজ্ঞানীর চরিত্রে "স্বদেশ" (২০০৪) নাট্য-চলচ্চিত্রে, হকি কোচের চরিত্রে "চাক দে! ইন্ডিয়া" (২০০৭) ক্রীড়া চলচ্চিত্রে, এবং আত্মসংবৃত ব্যক্তির চরিত্রে "মাই নেম ইজ খান" (২০১০) চলচ্চিত্রে। ২০০৭ থেকে খান তৃতীয় প্রজন্মের নায়িকদের বিপরীতে নেতৃস্থানীয় ভূমিকায় অভিনয় শুরু করেন, এদের মধ্যে উল্লেখযোগ্য, "ওম শান্তি ওম" (২০০৭) চলচ্চিত্রে দীপিকা পাড়ুকোন, "রব নে বানা দি জোড়ি" (২০০৮) চলচ্চিত্রে অনুষ্কা শর্মা, এবং "জব তক হ্যায় জান" (২০১২) চলচ্চিত্রে ক্যাটরিনা কাইফ। ২০১৩ সালে, খান আয়কৃত "চেন্নাই এক্সপ্রেস" অ্যাকশন-কমেডি চলচ্চিত্রে পাড়ুকোনের বিপরীতে অভিনয় করেন, যা সর্বকালের সর্বোচ্চ আয়কৃত বলিউড চলচ্চিত্র হিসেবে আখ্যা লাভ করে। খান অভিনীত তেরোটি চলচ্চিত্র বিশ্বব্যাপী টিকেট বিক্রয়ের মাধ্যমে মার্কিন ডলারের ব্যবসা করেছে। আট বার শ্রেষ্ঠ অভিনেতার জন্যে ফিল্মফেয়ার পুরস্কার অর্জনের মাধ্যমে তিনি দিলীপ কুমারের সাথে এই রেকর্ড ভাগাভাগি করছেন।
তনুজা
তাঁর প্রথমদিককার উল্লেখযোগ্য চলচ্চিত্র হিসেবে "বাহারেন ফির ভি আয়েঙ্গী (১৯৬৬)" ছবির পরিচালক ছিলেন "শহীদ লতিফ"। 'ওহ্‌ হাসকে মিলে হামসে' গানের মাধ্যমে তিনি সকলের নজর কাড়েন। সহজাত ও স্বভাবশৈলী অভিনয় নৈপুণ্যের মাধ্যমে তিনি খুব শীঘ্রই প্রধান অভিনেত্রী হিসেবে নিজেকে তুলে ধরেন। "জিনে কি রাহে (১৯৬৯)" ছবিতে জীতেন্দ্রের সাথে অভিনয় করেন ও আশ্চর্য্যজনকভাবে ছবিটি ব্যবসা সফল হয়। ঐ বছরই তনুজা "পয়সা ইয়ে পেয়ার" ছবির মাধ্যমে 'ফিল্ম ফেয়ারঃ সেরা সহ-অভিনেত্রীর পুরস্কার' পান। "হাতি মেরে সাথী (১৯৭১)" চলচ্চিত্রটি সফলতা লাভ করে। পরবর্তীতে "মেরে জীবন সাথী", "দো চোর" এবং "এক বার মুসকরা দো (১৯৭২)" ছবিতেও তিনি অভিনয় করেন। এছাড়াও, "পবিত্র পাপী (১৯৭০)", "ভুত বাংলা", "অনুভব" ইত্যাদি তার কিছু উল্লেখযোগ্য ছবি।
সঞ্জয় লীলা বনশালি
২০১০ সালে তার পরিচালিত "গুজারিশ" চলচ্চিত্রটি মুক্তি পায়। এতে অভিনয় করেন হৃতিক রোশন ও ঐশ্বর্যা রাই বচ্চন। এই ছবির মধ্যে দিয়ে তার সঙ্গীত পরিচালনায় অভিষেক হয়। এই চলচ্চিত্রের জন্য তিনি ফিল্মফেয়ার শ্রেষ্ঠ পরিচালক পুরস্কারের মনোনয়ন লাভ করেন। ২০১২ সালে তিনি তেলেগু চলচ্চিত্র "বিক্রমার্কুদু"র হিন্দি পুনঃনির্মাণ "রাওড়ি রাঠোর" প্রযোজনা করেন। প্রভু দেবা পরিচালিত ছবিটিতে নাম ভূমিকায় অভিনয় করেন অক্ষয় কুমার। ২০১৩ সালে বনশালি উইলিয়াম শেকসপিয়রের "রোমিও অ্যান্ড জুলিয়েট" অবলম্বনে ভারতীয় চিত্রনাট্যে "রাম-লীলা" চলচ্চিত্র নির্মাণ করেন। এতে প্রধান দুই চরিত্রে অভিনয় করেন রনবীর সিং ও দীপিকা পাড়ুকোন। বনশালি ফিল্মফেয়ার শ্রেষ্ঠ পরিচালক পুরস্কার, আইফা সেরা পরিচালক পুরস্কার, ও সেরা পরিচালক হিসেবে স্ক্রিন পুরস্কারের মনোনয়ন লাভ করেন। ২০১৪ সালে তিনি "ম্যারি কম" এবং ২০১৫ সালে "গব্বার ইজ ব্যাক" চলচ্চিত্র প্রযোজনা করেন।
অঞ্জনা (বাংলাদেশী অভিনেত্রী)
অঞ্জনা (পর্দা নাম: অঞ্জনা সাহা, জন্ম ২৭ জুন ১৯৬৫) হলেন একজন বাংলাদেশী চলচ্চিত্র অভিনেত্রী। চলচ্চিত্র জগতে আসার আগে তিনি একজন নামী নৃত্যশিল্পী ছিলেন। তার অভিনীত প্রথম চলচ্চিত্র "সেতু" (১৯৭৬), কিন্তু তার পর্দায় অভিষেক হয় "দস্যু বনহুর" (১৯৭৬) চলচ্চিত্র দিয়ে। তার অভিনীত মোট মুক্তিপ্রাপ্ত চলচ্চিত্রের সংখ্যা প্রায় ৩ শতাধিক । তার অভিনীত উল্লেখযোগ্য চলচ্চিত্রগুলো হল "অশিক্ষিত" (১৯৭৮), "রূপালী সৈকতে" (১৯৭৯), "মোহনা" (১৯৮২), "পরিণীতা" (১৯৮৬), "রাম রহিম জন" (১৯৮৯)। "পরিণীতা" চলচ্চিত্রে ললিতা চরিত্রে অভিনয়ের জন্য ১১তম জাতীয় চলচ্চিত্র পুরস্কারে শ্রেষ্ঠ অভিনেত্রীর পুরস্কার লাভ করেন। এছাড়া তিনি "পরিণীতা" ও "রাম রহিম জন" ছবির জন্য দুইবার বাচসাস পুরস্কার লাভ করেন।
সঞ্জয় খান
সঞ্জয় খান একের পর এক চলচ্চিত্রে অভিনয় করেন, যেমন 'দস লাখ, 'এক ফুল দো মালি, 'ইনটাকাম, 'ধুন্দ, 'মেলা' (1971) 'উপাসনা' (1971), 'মেলা, (1971) এবং 'নাগিন, (1976)। পরে তিনি তাঁর বড় ভাই ফিরোজ খানের সাথে অভিনয় করেছিলেন, 'চন্দী সোনা, (1977) এবং 'আব্দুল্লাহ, (1980) এর সাথে প্রযোজক ও পরিচালক হন। 1990 সালে তিনি বিখ্যাত ঐতিহাসিক ধারাবাহিক দ্য সোয়ার্ড অফ টিপু সুলতানে সুলতানের ভুমিকায় অভিনয় করেন এবং পরিচালনা করেন।
আলিয়া ভাট
২০১৫ সালের হিসেবে, ভাট শাহিদ কপুরের বিপরীত বিবেক ভালের "শানদার" চলচ্চিত্রে কাজ করেছেন, যেখানে তিনি একজন অনিদ্রারোগীর ভূমিকায় অভিনয় করেন। তিনি অভিষেক চৌবে পরিচালিত "উড়তা পাঞ্জাব", থ্রিলার চলচ্চিত্রে কাজ করছেন, যেখানে সহ-তারকা হিসেবে রয়েছেন শাহিদ কাপুর এবং কারিনা কাপুর খান।
রিয়াজ
রিয়াজ ১৯৯৯ মৌসুমে শাবনূরের বিপরীতে অভিনয় করেন বলিউড সুপারহিট চলচ্চিত্র দিওয়ানা অনুকরণে পরিচালক মতিন রহমান নির্মিত "বিয়ের ফুল" চলচ্চিত্রে এবং এটিও ব্যবসায়িকভাবে সফলতা অর্জন করে। "প্রাণের চেয়ে প্রিয়" চলচ্চিত্রটি ব্যাবসায়িক সাফল্য এনে দেয়ায় পরিচালক মহাম্মাদ হান্নান রিয়াজকে নিয়ে ধারাবাহিকভাবে চলচ্চিত্র নির্মাণ শুরু করেন। এগুলো হলো, শাবনূরের বিপরীতে "ভালবাসি তোমাকে", পপির বিপরীতে "বিদ্রোহ চারিদিকে", রাভিনার বিপরীতে "সাবধান", "দলপতি", পূর্ণিমার বিপরীতে "খবরদার" এবং সর্বশেষ শাবনূরের বিপরীতে "ভালবাসা ভালবাসা" (২০০৭)।
পূজা ধান্ডা
কুস্তিগীর পূজা ধান্ডাকে প্রাথমিকভাবে ব্লকবাস্টার 'দাঙ্গাল' (চলচ্চিত্র) তে ববিতা কুমারী ফোগাটের ভূমিকায় অভিনয় করার জন্য নির্বাচিত করা হয়েছিল, যা তিনি নিজের চোট আঘাতের কারণে অভিনয় করতে পারেনি এবং পরবর্তী কালে তিনি বাস্তব জীবনে, জাতীয় চ্যাম্পিয়নশিপে ববিতার বোন, গীতা ফোগাটকে পরাজিত করেন।
জিদ (২০১৪-এর চলচ্চিত্র)
ডিএসপি রনির গল্পটা বিশ্বাস করেন এবং জানিয়ে দেন, রনি জামিনে ছাড়া পেয়ে যাবে। সম্পাদকও প্রতিশ্রুতি দেন, তাঁর সঙ্গে এক মন্ত্রীর সুসম্পর্কের প্রভাব খাটিয়ে তিনি ডিএসপির বদলি আটকে দেবেন। রনি স্বস্তি পায় এবং বেরিয়ে আসতে আসতে ক্যামেরার সামনে সত্যি ঘটনাটি প্রকাশ করে। পুরো ঘটনাটাই আসলে ন্যান্সির সম্পত্তি হাতাতে রনি ও প্রিয়ার ষড়যন্ত্র। রনিই ন্যান্সি ও মোজেসকে খুন করেছিল এবং মায়াকে ভয় দেখিয়ে ও অত্যাচার করে প্রথমে সুইসাইড নোট লিখতে বাধ্য করিয়েছিল এবং তাকেও খুন করেছিল। শেষ দৃশ্যে রনি বলে একটা বিশ্বাসযোগ্য গল্প খাড়া করে বিশ্বাসযোগ্য ভঙ্গিতে সেটা বললে কেউ ভাবে না সেই গল্পটা সত্যি না মিথ্যে।২০১৩ সালের ১৩ নভেম্বর সংবাদ মাধ্যমে প্রকাশিত হয় যে, মন্নারা চোপড়া প্রথম চলচ্চিত্রে অভিনয় করতে চলেছেন এবং তাঁর বিপরীতে অভিনয় করবেন করণবীর শর্মা। ২০১৪ সালের ২৩ অক্টোবর প্রকাশিত খবর অনুযায়ী জানা যায়, পরিচালক বিবেক অগ্নিহোত্রী ছবি নির্মাণ-সংক্রান্ত কয়েকটি মতপার্থক্যের জন্য পরিচালনার কাজ থেকে অব্যহতি নিয়েছেন। কিন্তু তিনি সংবাদটির সত্যতা স্বীকার করলেও ছবির প্রযোজক অনুভব সিনহা এই মতপার্থক্যের কথা অস্বীকার করেন এবং বলেন যে, "বিবেক অগ্নিহোত্রী এই ছবির একটি বিশেষ অংশ।" ২০১৪ সালেরই ২৭ অক্টোবর সংবাদ মাধ্যমে প্রকাশিত হয়, বার্বি হন্ডা এই ছবির জন্য নিজের নাম পরিবর্তন করে হয়েছেন মন্নারা চোপড়া।
ফাতিমা সানা শেখ
ফাতিমা সানা শেখ হলেন একজন ভারতীয় অভিনেত্রী এবং আলোকচিত্ৰকর। তিনি প্রধানত বলিউডের চলচ্চিত্রে কাজ করে থাকেন এবং এর পাশাপাশি ভারতীয় বিভিন্ন টেলিভিশনে ধারাবাহিকে অভিনয় করে থাকেন। "চাচি ৪২০" চলচ্চিত্রে শিশু চরিত্রে ভারতীতে অসাসাধারণ অভিনয়ের সুবাদে তিনি বেশ পরিচিত একটি মুখ। তার সাম্প্রতিকতম চলচ্চিত্র দঙ্গল-এ তিনি ভারতীয় কুস্তিগীর গীতা ভোগাত এর ভূমিকায় অভিনয় করেন যেখানে মহাবীর সিং ভোগাত এর চরিত্রে আমির খান অভিনয় করেন।
পূজা গুপ্তা (অভিনেত্রী)
পূজা গুপ্তা হচ্ছেন একজন ভারতীয় অভিনেত্রী। মার্কিন যুক্তরাষ্ট্র হতে পড়াশুনা সম্পন্ন করার পর, তিনি মুম্বইয়ে পরেশ রাওয়ালের সাথে কিষেন বনাম কানাহাইয়া এবং ডিয়ার ফাদারের মতো নাটকে কাজ করেছেন। পরবর্তীতে তিনি বলিউড চলচ্চিত্র ওএমজি – ওহ মাই গড!, ভিকি ডনর, ব্লাড মানি এবং মিকি ভাইরাসে অভিনয় করেছেন।
তামান্না ভাটিয়া
তামান্নাহ্‌ ভাটিয়া (ইংরেজি: Tamannah Bhatia) (জন্মঃ ২১ ডিসেম্বর, ১৯৮৯ সাল) একজন ভারতীয় চলচ্চিত্র অভিনেত্রী, যিনি মূলত তেলুগু ও তামিল ছবিতে অভিনয় করেন। ২০০৫ সালে চান্দ সা রোশন চেহ্‌রা ছবির মধ্য দিয়ে বলিউডে পা রাখেন এবং একই বছরে তেলুগু ও তামিল ছবিতে কাজ শুরুর আগে ইন্ডিয়ান আইডল-১ বিজয়ী অভিজিত সাওয়ান্তের ‘আপ্‌কা অভিজিত’ এ্যালবামের ‘লাফ্‌জো মে’ নামের একটি গানে তাঁকে মডেল হিসেবে দেখা যায়। একই বছরে তেলুগু ছবি "শ্রী" দিয়ে প্রথমবারের মতন তেলুগু চলচ্চিত্রে পদার্পণ করেন এবং পরবর্তী বছর তিনি তার প্রথম তামিল ছবি "কেদি"তেও নাম লিখান।
দেবশ্রী রায়
নায়িকা চরিত্রে তিনি প্রথম অভিনয় করেন অরবিন্দ মুখোপাধ্যায়ের "নদী" "থেকে" "সাগরে", যেখানে তার বিপরীতে ছিলেন মিঠুন চক্রবর্তী। ১৯৮০ সালে তরুণ মজুমদার এর "দাদার কীর্তি" ছবিতে মহুয়া রায়চৌধুরীর ছোট বোনের চরিত্রে অভিনয় করেন। ১৯৮১ সালে মনু সেনের "সুবর্ণগোলক" ছবিতেও তিনি মহুয়া রায়চৌধুরীর ছোট বোনের চরিত্রে অভিনয় করেন। এরপরেই আসে অপর্ণা সেনের কালজয়ী "৩৬ চৌরঙ্গী লেন" ছবিতে অভিনয়ের সুযোগ। শশী কাপুরের প্রযোজনায় এই ছবি বক্স অফিসে মুখ থুবড়ে পড়ে। কিন্তু এরপরেও এই চলচ্চিত্রের সুবাদেই মুম্বাইয়ের মিডিয়া মহলে তার অভিনয়ের খ্যাতি ছড়িয়ে পরে। এরপর কনক মিশ্রর পরিচালনায় জিয়ো তো আয়সে জিয়ো (১৯৮১) ছবিতে অভিনয়ের মাধ্যমে তার হিন্দি ছবির জগতে অভিষেক হয়। এই ছবির বাণিজ্যিক সাফল্যের হাত ধরে তিনি একের পর এক হিন্দি ছবিতে অভিনয় করে যান।
আশা পারেখ
হিন্দি চলচ্চিত্রের স্বর্ণশিখরে অবস্থান করেও নিজ মাতৃভাষায় তিনটি গুজরাতি চলচ্চিত্রে অভিনয় করেন তিনি। তন্মধ্যে ১৯৬৩ সালে নির্মিত আখন্দ শুভগিয়াবতী ব্যাপক সফলতা লাভ করে। এছাড়াও ধর্মেন্দ্রের বিপরীতে তিনি কঙ্কণ দে ওলে ও দারা সিংয়ের বিপরীতে লম্ভারদার্নির ন্যায় কয়েকটি পাঞ্জাবী চলচ্চিত্রে অংশ নেন। পাশাপাশি ১৯৮৯ সালে মুক্তিপ্রাপ্ত কন্নড় চলচ্চিত্রে শারাভেগাদা সারাদারাও জনপ্রিয়তা অর্জন করে।
সঞ্জয় লীলা বনশালি
তার পরবর্তী চলচ্চিত্র "দেবদাস" ২০০২ সালে মুক্তি পায়। শরৎচন্দ্র চট্টোপাধ্যায় রচিত "একই নামের" উপন্যাস অবলম্বনে নির্মিত এই চলচ্চিত্রে কেন্দ্রীয় চরিত্রে অভিনয় করেন শাহরুখ খান, ঐশ্বর্যা রাই বচ্চন ও মাধুরী দীক্ষিত। এটি ২০০২ সালের সর্বোচ্চ আয়কারী চলচ্চিত্র ছিল। ছবিটি সেবছর সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন ছিল। এটি শ্রেষ্ঠ হিতকর বিনোদন প্রদানকারী জনপ্রিয় চলচ্চিত্র হিসেবে জাতীয় চলচ্চিত্র পুরস্কার, ফিল্মফেয়ার শ্রেষ্ঠ চলচ্চিত্র পুরস্কার, সেরা চলচ্চিত্রের জন্য স্ক্রিন পুরস্কার, এবং বনশালি ফিল্মফেয়ার শ্রেষ্ঠ পরিচালক পুরস্কার, ও আইফা সেরা পরিচালক পুরস্কার লাভ করেন। "দেবদাস" টাইম ম্যাগাজিনের করা "শতাব্দীর শ্রেষ্ঠ ১০ চলচ্চিত্র" তালিকায় আটে অবস্থান করে।
সঞ্জয় দত্ত
১৯৮১ সালে "রকি" দিয়ে সঞ্জয় দত্তের বলিউড চলচ্চিত্রে অভিষেক হয়। তার পিতা সুনীল দত্ত পরিচালিত চলচ্চিত্রটি বক্স অফিসে হিট তকমা লাভ করেন। ১৯৮২ সালে তিনি সে বছরের সবচেয়ে ব্যবসাসফল চলচ্চিত্র "বিধাতা" ও ১৯৮৩ সালে সুপারহিট "ম্যাঁ আওয়ারা হুঁ" চলচ্চিত্রে অভিনয় করেন। ১৯৮৫ সালে প্রায় তিন বছর পর তিনি "জান কি বাজি" (১৯৮৫) ছবিতে কাজ করেন। এটি তার মাদক গ্রহণকালীন পর্যায় পরবর্তী প্রথম চলচ্চিত্র। ব্যক্তিগত সমস্যা ও মাদকাসক্তি নিরাময়ের জন্য মার্কিন যুক্তরাষ্ট্রে যাওয়ার পূর্বে তার অভিনীত ও মুক্তিপ্রাপ্ত কয়েকটি চলচ্চিত্র বক্স অফিসে ফ্লপ হয় এবং তিনি পুনরায় চলচ্চিত্রে ফিরে আসতে নারাজ ছিলেন।
সায়ন্তিকা বন্দ্যোপাধ্যায়
সায়ন্তিকা বন্দ্যোপাধ্যায় () ভারতীয় বাংলা চলচ্চিত্রের একজন খ্যাতনামা অভিনেত্রী। ২০১২ সালে মুক্তিপ্রাপ্ত বাংলা চলচ্চিত্র "আওয়ারা"তে তিনি জিতের বিপরীতে অভিনয় করে সবার নজর কেড়ে নেন।
কাজল অভিনীত চলচ্চিত্রের তালিকা
কজোল একজন ভারতীয় অভিনেত্রী, যিনি বলিউড চলচ্চিত্রে তার কাজের জন্য পরিচিত। ১৯৯২ সালে বেখুদি চলচ্চিত্রের দ্বারা তিনি পর্দায় আত্মপ্রকাশ করেছিলেন, কিন্তু চলচ্চিত্রটি বাণিজ্যিক ভাবে ব্যর্থত হয়। তবে, ১৯৯৩ সালে বাণিজ্যিকভাবে সফল থ্রিলার বাজীগার ছবিতে শাহরুখ খানের বিপরীতে অভিনয়ের জন্য স্বাক্ষর করেন এবং তার অভিনয় জীবনের জন্য চলচ্চিত্রটি উল্লেখযোগ্য হয়ে ওঠে। তিনি ১৯৯৪ সালের উধার কি জিন্দাগি নামে একট ছবিতে অভিনয় করেন, যেখানে সমালোচনামূলক প্রশংসা অর্জন করেন তিনি। এই অভিনেতা অক্ষয় কুমার এবং সাইফ আলী খানের পাশাপাশি ইয়ে দিল্লাগি চলচ্চিত্রে অভিনয় করেন। ১৯৯৫ সালে মোট পাঁচটি চলচ্চিত্রে অভিনয় করেন কাজল। তিনি করণ অর্জুন চলচ্চিত্রে সংক্ষিপ্ত রূপে অভিনয় করেছিলেন এবং আদিত্য চোপড়া এর রোমাঞ্চকর দিলওয়ালে দুলহানিয়া লে যায়েঙ্গে চলচ্চিত্রে "সিমরন" নামে একটি অনাবাসী ভারতীয় চরিত্রে অভিনয় করেছিলেন, উভয় চলচ্চিত্র ওই বছরের সর্বোচ্চ-আয়কারী বলিউডের চলচ্চিত্রের মধ্যে স্থান পায়। এর পরের সাফল্যের সাথে বলিউডের কর্মজীবন শুরু হয়। ২০১৪ সালের হিসাবে, দিলওয়ালে দুলহানিয়া লা জায়েঙ্গে ভারতীয় চলচ্চিত্রের ইতিহাসে সবচেয়ে দীর্ঘতম সময় ধরে প্রদর্শিত ও সবচেয়ে বেশি প্রদর্শিত ভারতীয় চলচ্চিত্র। ১৯৯৫ সালে, তিনি বক্স অফিসে অসফল হালচাল এবং গুন্ডারাজ নামে দুটি চলচ্চিত্রে অভিনয় করেন। তার ১৯৯৬ সালে অভিনিত চলচ্চিত্রটি ছিল আর্থিক অনিশ্চিত বম্বাই কে বাবু।
ফরিদা জালাল
তিনি সাধারণত বোন অথবা প্রত্যাখ্যাত বাগদত্তার চরিত্রে অভিনয় করে তাকেন। তার সবচেয়ে সমালোচিত চরিত্র হল ববি; যেখানে তিনি ঋষি কাপুর এর রাজে মানসিকভাবে মোকাবেলা করা হবু বাগদত্তার ভূমিকায় অসাধারণ অভিনয় ফুটিয়ে তোলেন। ১৯৮০ সালের দিকে তিনি বোনের ভূমিকায় অভিনয় করেন। এরপর থেকে বান্ধবী, চাচী, মা অথবা নানীর চরিত্রে অভিনয় করেন। তবে তাকে "আরাধনা" চলচ্চিত্রে অসাধারণ অভিনয়ের জন্য স্মরণ করা হয়; যেখানে তিনি রাজেশ খান্নার বান্ধবীর চরিত্রে অভিনয় করেছিলেন। এই ছবিতে অভিনয়ের পাশাপাশি তিনি "বাগো মে বাহার হ্যায়, খিলো পে নিখার হ্যায়" নামক গান গেয়েছিলেন।